Qiw parkinda ve tarqovuda muhafizeci Bakida\nElan nömrəsi: 592043\nTarqovu ve Qis parkina yaxin erazide yerlesen 5mertebeli klinikanin nezaretine muhafizeci ve inspektor teleb olunur.Yas 58 qeder.Boy 1.65den yuxari.Is qrafiki 8 ve 12 saat.Gece ve gunduz smeni var.Emek muqavilesi baglanilir,aformut olunur.Emek haqqi gundelik 25/40azn hesablanir.Maas bank off Baku karti ile verilir.Fiziki saglamligi yerinde olsun.\nInspektorda ise emek haqqi 400/500 ve daha cox olu.Yemek sirket terefinden verilir.\nHerbi bilet vacib deyil.\nIdeal heyat isteyirsen? 30\nev alqi satqisi ev elanlari emlak elanlari kohne bina evi mebel ustasi lala az tehlukesiz kameralar bakcell nomreler mekan az evler kombi ustasi kondisioner ustasi kurslar tokar dezgahi tokarni stanok tokarni lalafon.az telefon 10man darvaza tezbazar.az


Bir şəklin tarixçəsi - Səməd Vurğunun qeyri-adi DƏFNİ\nTarix 23.03.21, 22:39\nMartın 21-i Azərbaycan poeziyasında öz dəsti-xətti olan dahi şair Səməd Vurğunun (Səməd Yusif oğlu Vəkilov) doğum günü idi... Sosial şəbəkələrin Azərbaycan seqmentində mərhum şairə aid müxtəlif şeir parçaları, fotoşəkillər və xatirələr paylaşılıb. Bunlardan ən diqqətçəkəni Səməd Vurğunun dəfnində lentə alınmış bir fotoşəkil olub.\nModern.az saytı Vəkilovlar nəslinin nümayəndəsi Rüfət Hüseynlinin təqdim etdiyi həmin fotonu “Bir şəklin tarixçəsi” rubrikasında yayımlayır.\nQeyd edək ki, 1955-ci ilin oktyabr ayında Səməd Vurğun SSRİ nümayəndə heyəti tərkibində Vyetnama gedərkən yolda xəstələnir və səfərini yarımçıq saxlamalı olur. Çində onu Pekin xəstəxanalarından birində müayinə edirlər. Bir neçə həftədən sonra şair vətənə qayıdır. Onun xəstəliyi şiddətlənir.\n1956-cı ilin martında Səməd Vurğunun 50 yaşı tamam olur. Şairin yubileyinin keçirilməsinə hazırlıqlar çərçivəsində Azərbaycan SSR rəhbərliyi tərəfindən "Azərbaycanın xalq şairi" adı təsis edilir və ilk dəfə bu ada Səməd Vurğun layiq görülür.\nMay ayının 12-də Opera və Balet Teatrında SSRİ-nin ədəbi ictimaiyyətinin və xarici qonaqların iştirakı ilə şairin təntənəli yubiley gecəsi keçirilir. Yubiley təntənəsindən iki həftə sonra 1956-cı il may ayının 27-də, saat 19:30-da şairin gözləri əbədi yumulur. May ayının 28-dən 30-na kimi şairin cənazəsi Azərbaycan Dövlət Filarmoniyasının binasında qoyulur. Şair may ayının 30-da Bakıda Fəxri Xiyabanda dəfn edilir.\n1956-cı il mayın 30-da keçirilən dəfn mərasimindən lentə alınmış bu fotoşəkil Səməd Vurğunla həmyaşıd və seminariyada ondan bir sinif fərqlə oxumuş Şamil Vəkilova məxsusdur.\nŞəkildə tanınmış simalar yer alır: rəhmətliklər Adil İskəndərov, Mehdi Hüseyn, Mehdixan Vəkilov, Yusif Səmədoğlu,Vaqif Səmədoğlu...\nŞəkildə diqqətçəkən məqam dəfn olunmağa aparılan mərhum şairin tabuta üzüaçıq uzadılmasıdır. Elə bu məqam sosial şəbəkədəki müzakirələrə səbəb olub.\nMüzakirələrə qoşulan Vəkilovlar nəslinin nümayəndəsi R.Hüseynli bildirib ki, o da babalarından bu haqda çox soruşub.\n“Özüm də bu barədə çox soruşmuşam. Cənazə kəfənlənib. Yanılmıramsa məhz bu səbəbdən əllər görünmür. Kitel üstdən geyindirilib. Amma üz açıq saxlanılıb. Təbii ki, dövrü nəzərə almağımız şərtdir. Bəli, bu şəkildə kəfənlənmə şəriət nöqteyi-nəzərindən doğru deyil. Yalnız yenə də ö dövrü (İslam adət-ənələrinə qadağa qoyan sovet dövrü nəzərdə tutulu-red.) nəzərə almağınızı vurğulamalıyam”.\nTabutun düz arxasındakı gur saçlı şəxs Səməd Vurğunun qardaşı Mehdixan Vəkilovdur...\nMehdixan Vəkilovdan sağda mərhum şairin oğlu Vaqif Səmədoğlu, yanındakı onun anası – Səməd Vurğunun həyat yoldaşı Xavər xanımdır. Xavər xanımdan sağda şairin digər övladları - qızı Aybəniz xanım və böyük oğlu Yusif Səmədoğlu gedir...\nFotoşəkildə ən soldakı şəxs görkəmli rejissor-aktyor Adil İsgəndərovu, tabutu daşıyanlardan öndə gedən soldakı şəxs isə yazıçı Mehdi Hüseyndir. Mehdi Hüseynin arxasında tabutu daşıyan şəxs yazıçı Osman Sarıvəllidir.\nŞəkillə bağlı digər diqqətçəkən məqam şəkildə ən sağda dayanmış Sovet İttifaqı Qəhrəmanının kimliyidir ki, bu haqda məlumat verilmir.


08 İyun 2018 - ONN MEDİA\nKanadada keçirilən G-7 ölkələrinin sammiti ərəfəsində Almaniya kansleri Angela Merkel, Böyük Britaniyanın baş naziri Tereza Mey, Fransa prezidenti Emmanuel Makron və İtaliyanın baş naziri Cuzeppe Konte arasında görüş olub. ONN media xəbər verir ki, söhbət zamanı ölkə liderləri həmçinin Rusiyanın G-8 formatına qayıdışına toxunublar. “Avropanın mövqeyi – Rusiya qayıtmamalıdır”, deyə Fransa prezidenti E.Makrona yaxın mənbə liderlərin [...]\nİyun 8, 2018\tSəidə Seyidova DÜNYA\t0\nUzun müddətdir ki, insan orqanizminin təbii qocalma müddətini ləngitmək məsələsi bir çox mütəxəssisləri düşündürür. Orta əsrlərdə körpələrin qanı ilə yuyunmaq da daxil olmaqla bir çox cavanlaşma metodları irəli sürülürdü. ONN media xəbər verir ki, Yeni Cənub Uelsi Universitetində tədqiqat aparan avstriyalı alimlər, özlərinin də iddia etdikləri kimi, qocalmaya qarşı həb hazırlayıblar. Bildirilir ki, bu həblərin qəbul [...]\nİyun 8, 2018\tSəidə Seyidova SAĞLAMLIQ\t0\nBakıda “Mercedes” markalı minik avtomobili yanıb\nBakıda yanğın hadisəsi qeydə alınıb. ONN media xəbər verir ki, Bakı şəhərinin Səbail rayonunda "Mercedes" markalı minik avtomobilinin mühərrik hissəsi yanıb. Avtomobilin qalan hissəsi yanğından mühafizə olunub. Yanğın yanğın bölmələri tərəfindən söndürülüb. [...]\nİyun 8, 2018\tSəidə Seyidova HADİSƏ\t0\n“Sahil” metrosunda problem yarandı\nMetronun ötən gün açılışı olan "Sahil" stansiyasında eskalatorların fəaliyyətində fasilə yaranıb. ONN media xəbər verir ki, gün ərzində bir neçə dəfə enən eskalatorların hərəkəti dayanıb. "Bakı Metropoliteni"QSC-nin mətbuat xidmətinin rəisi vəzifəsini müvəqqəti icra edən Bəxtiyar Məmmədov açıqlamasında bildirib ki, hadisə səhər saatlarında baş verib: "Səhər saat 10 radələrində "Sahil" stansiyasındakı 3 və 4 saylı (enən) eskalatorlarda 3 [...]\nİyun 8, 2018\tSəidə Seyidova CƏMİYYƏT\t0\nSuriyada şiddətli döyüşlər nəticəsində 25 nəfər həlak olub\nSuriya İraq sərhədində yerləşən Əbu Kəmal bölgəsində Bəşər Əsədə sadiq qüvvələrlə İŞİD yaraqlıları arasında şiddətli döyüşlər gedir. ONN media xəbər verir ki, terrorçular yaşayış məntəqəsinin kənarındakı ərazilərə hücumlar edir. Terrorçular orduya aid blokpostların yaxınlığında 10 avtomobili partladıb. İlkin məlumata görə, hücumlar zamanı 25 nəfər həlak olub. [...]\nRusiyalı turistlər həlak olub\nTürkiyədə Rusiyadan olan iki turist həlak olub. ONN media xəbər verir ki, bu haqda “Cukurova Expres” məlumat yayıb. Birinci insident Alaniya şəhərində qeydə alınıb. 31 yaşlı Dmitriy Bevz dənizdə boğulub. İkinci bədbəxt hadisə isə Kəmərdə yaşanıb. Həyat yoldaşı ilə kurorta gələn kişi qaldığı oteldə yıxılaraq başını əzib. Onun aldığı xəsarətdən xəstəxanada keçindiyi bildirilir. [...]\nSuriyada bir qəsəbə yenidən işğal olundu\nSuriyanın şərqində yerləşən Əbu-Kamal qəsəbəsi yenidən İŞİD terrorçularının əlinə keçib. ONN media xəbər verir ki, bu barədə “Frans-Press” agentliyi məlumat yayıb. Bildirilir ki, 10 kamikadze qəsəbədə kütləvi terakt törədib. Hadisə zamanı 25 nəfər ölüb. Yaranan qarışıqlıqdan istifadə edən terrorçular qəsəbəni işğal ediblər. Qeyd edək ki, İraqda varlığına tamamilə son qoyulan və Suriyada əlində torpaqların böyük [...]\nNaxçıvanda kənd düşməndən azad edildi\n1992-ci ildə erməni silahlı birləşmələri tərəfindən işğal edilən Şərur rayonunun Günnüt kəndi 26 ildən sonra Ordumuzun nəzarəti altına keçib. ONN media xəbər verir ki, bu barədə “Nuhçıxan” informasiya agentliyinə Əlahiddə Ümumqoşun Ordunun mətbuat xidmətindən məlumat verilib. Qeyd olunur ki, mayın son günlərində Şərur rayonunun Günnüt kəndi və ətafındakı mühüm strateji əhəmiyyəti olan yüksəkliklər Əlahiddə Ümumqoşun [...]\nİyun 8, 2018\tSəidə Seyidova Banner, Redaktor Seçimi, REGİON\t0\nMoskvadan Lənkərana ilk uçuş\nİyunun 8-də Moskvanın “Vnukovo” Beynəlxalq Aeroportundan yola düşən “Azərbaycan Hava Yolları” Qapalı Səhmdar Cəmiyyətinə məxsus təyyarə Lənkəran hava limanında yerə enib. ONN media xəbər verir ki, Lənkəran Beynəlxalq Hava Limanında Moskva-Lənkəran-Moskva reysi ilə uçan təyyarənin sərnişinlərinin qarşılanma mərasimi olub. Lənkəran Şəhər İcra Hakimiyyəti başçısının birinci müavini Möhübbət Babayev təyyarənin heyət üzvlərini salamlayaraq bildirib ki, Azərbaycanın [...]\nKirayə mənzillər bahalaşdı\nAzərbaycanda mənzillərin orta aylıq kirayə haqqı may ayında artmağa başlayıb. ONN media bu barədə Dövlət Statistika Komitəsinə istinadən xəbər verir. Rəsmi statistikaya əsasən, mayda mənzillərin orta aylıq kirayə haqqı əvvəlki ayla müqayisədə 0,4% artıb. Mayda orta aylıq xidmət haqqı 95,72 manat təşkil edib. Xatırladaq ki, 2018-ci ilin yanvar ayında xidmət haqqı 0,1% bahalaşsa da, fevral-mart ayları [...]


Azərbaycan Respublikası və Çex Respublikası arasında ikitərəfli münasibətlər\nAzərbaycan Respublikası Milli Məclisində Azərbaycan-Çexiya parlamentlərarası əlaqələr üzrə işçi qrupu fəaliyyət göstərir. Qrupun 28 üzvü var. Qrupun rəhbəri millət vəkili Elnur Allahverdiyevdir.\nÇexiya Parlamentində Çexiya-Azərbaycan parlamentlərarası əlaqələr üzrə işçi qrupu (19 millət vəkili) fəaliyyət göstərir. Qrupun rəhbəri: Zdenek Ondraçek.\nİki ölkə arasında 29 sənəd imzalanmışdır.\nAzərbaycandan Çexiyaya əsas ixrac məhsulları neft və neft məhsulları, Çexiyadan Azərbaycana əsas idxal məhsulları isə maşın və avadanlıqlar, elektron avadanlıqlar, şüşə və kimya məhsullarıdır.\nÇexiyanın Cənubi Qafqaz ölkələri ilə ticarət dövriyyəsinin 85%-i məhz Azərbaycanın payına düşür. Çexiyanın neft məhsullarına olan tələbatının təxminən 30%-i məhz Azərbaycan neftinin hesabına ödənilir.\nHazırda Azərbaycanda xidmət, rabitə, ticarət, tikinti, infrastruktur və nəqliyyat sahələrdə 25 çex kapitallı şirkət fəaliyyət göstərir. Çex şirkətləri Azərbaycanda ümumi dəyəri $ 2 mlrd. çox olan dövlət layihələrinə podratçı qismində cəlb olunmuşlar.\nAzərbaycan Respublikasının Çex Respublikasındakı Səfirliyinin ünvanı: Na Zatorce 783/17, Praha 6 – Bubenec, 16000\nSəfirliyin internet səhifəsi: http://prague.mfa.gov.az


Heydər Əliyev haqqında film və serial çəkilib BAŞ SƏHİFƏ GÜNDƏM SİYASƏT SOSİAL ÖLKƏ TƏHSİL SƏHİYYƏ DÜNYA MÜSAHİBƏ REKLAM TƏKLİFİ DİGƏR İQTİSADİYYAT BÖLGƏLƏR MƏDƏNİYYƏT MÜNASİBƏT MƏQALƏ MEDİA CƏMİYYƏT BEYNƏLXALQ HƏRBİ TEXNOLOGİYA HADİSƏ TƏDBİRLƏR İDMAN İSLAM YAZARLAR MARAQLI ARAŞDIRMA REPORTAJ ƏDƏBİYYAT QADIN DÜNYASI KULİNARİYA Kremldən Ukrayna sərhədindəki qoşunlarla bağlı - Açıqlama Maşallah Əhmədovun cəzası azaldıldı - Rəsmi “Güzəştli mənzil” əldə etmək istəyənlərə şad xəbər Ərdoğan müsəlmanlara səsləndi: Qardaş davası... 2016-09-08 17:54 Heydər Əliyev haqqında film və serial çəkilib Torontoda film festivalında Heydər Əliyev haqqında filmin promo kampaniyasına başladıq. Azərbaycanın sabiq prezidenti, ümummilli lider Heydər Əliyevin həyatından bəhs edən film 2017-ci ildə Torontoda film festivalında nümayiş olunacaq.LiderXeber.az "Rİa Novosti”yə istinadən xəbər verir ki, bu barədə filmin prodüsseri İqor Lopatenok məlumat verib."Torontoda film festivalında Heydər Əliyev haqqında filmin promo kampaniyasına başladıq. Onun həyatı çox maraqlı olub və bu, ekranlaşdırılmalı idi. Artıq çəkilişlər bitib və hazırda film post-prodakşn mərhələsindədir, Monrtaj işləri bitmək üzrədir. Film 2017-ci ildə nümayiş olunacaq”, - deyə Lopatenok qeyd edib. Prodüsserin sözlərinə görə, tammetrajlı filmlə yanaşı Heydər Əliyevlə bağlı 8 seriyalı televiziya filmi hazırlanıb. O bildirib ki, tamaşaçılar serialı tezliklə izləyə biləcəklər."Filmdə Sergey Qarmaş, Alena Babenko, Viktor Suxorukov çəkilib. Hələlik baş rol ifaçısının adını açıqlamayacağam”. Səbuhi VaqifoğluLiderXeber.az


MATC.AZ: Şəhanə Nəzərova startdaca uduzdu - DÇ\nŞəhanə Nəzərova startdaca uduzdu - DÇ\n14 Avqust 2019, 21:48\nEstoniyanın paytaxtı Tallində gənc güləşçilər arasında dünya çempionatı davam edir. Matc.az xəbər verir ki, üçüncü yarış günündə qadın güləşçilər mübarizəyə qoşulub.\nŞəhanə Nəzərova ilk görüşdə Almaniya güləşçisinə məğlub olub.\nTəsnifat - Şəhanə Nəzərova - Liza Ersel (GER) 0:6\nDördüncü yarış günündə 53, 57, 62, 65 və 72 kq-da çıxış edən qadın güləşçilər mübarizə aparacaq. Bu gün həmin çəkilər üzrə püşkatma mərasimi keçirilib. Azərbaycan yığmasının iki üzvünün də rəqibləri müəyyənləşib.\n1/8 final - Jalə Əliyeva - Yuzuka İnaqaki (JPN)\n1/8 final - Ceyla Nağızadə - Oksana Çudik (UKR)


27 RUS GƏMİSİNƏ ƏL QOYAN KƏŞFİYYATÇIMIZ » Atesh.Az - Hədəfimiz Qarabağdır!\n27 RUS GƏMİSİNƏ ƏL QOYAN KƏŞFİYYATÇIMIZ\nÇar Rusiyası dağıldıqdan sonra bir qrup general çar Rusiyasını bərpa etmək üçün fəaliyyət göstərirdi. General Denikinin başçılığı ilə hərəkət edən ordu Şimali Qafqazı işğal edir və Azərbaycan Cümhuriyyətinə ultimatumlar göndərirdi.\nBolşeviklər Denikin ordusunu məğlub etdikdən sonra generallar gəmilərlə Xəzər dənizinə çıxırlar.\nBir gün 3 polkovnik Azərbaycan hökumətinə müraciət edərək Xəzərin Ənzəli limanında (İran ərazisi ) 27 Rusiya gəmisi olduğunu deyir. Onlara təhlükəsiz şərait yaradılmasını istəyən rus hərbçilərinə cavab veriləcəyi deyilir.\nNəsib bəyin göstərişi ilə gəmi heyətinin nümayəndələri ilə İrana aid hissədə, ingilislərin gözü qarşısında görüşə gedən Azərbaycan kəşfiyyatçısı generallara -"artıq gəmilər içindəki silah sursatla birlikdə Azərbaycan hökumətinə aiddir" deyir və hər gəmiyə asılması üçün 27 AZƏRBAYCAN bayrağı verir.\nİranın, İngilislərin gözləri qarşısında rus bayraqları endirilir və gəmilərə Azərbaycan bayrağı asılır.\nNağı bəy Şeyxzamanlı davamında qeyd edir ki, gözlərim yaşla bu mənzərəni izləyirdim. Çünki Türkmənçay müqaviləsi ilə ruslar və iran arasında ikiyə parçalanmış Azərbaycanın övladı bir əmri ilə İran ərazisində rus bayraqlarını endirir və gəmilərə Azərbaycan bayrağını asdırırdı.\nVətənin övladı bir əmri ilə Türkmənçay müqaviləsini parça-parça etmişdi.\nBu xalqımızın qələbəsi idi.\nP. S. Xtırlatma: Cümhuriyyət Hökuməti obyektiv çətinliklər üzündən hərbi-dəniz qüvvələrinin təşkilinə 1919-cu ilin sonlarında başladı. 1918-ci ilin sentyabrında Bakının "Sentrokaspi diktaturası" və ingilis müdaxiləçilərindən təmizlənməsi ərəfəsində buradakı əsas hərb gəmiləri - "Qars", "Ərdəhan" və "Astrabad" Petrovsk-Porta aparılmışdı. 1918-ci ilin noyabrında Bakını zəbt edən ingilis hərbi qüvvələri adları çəkilən gəmiləri geri qaytarsa da, onları Azərbaycan Hökumətinə verməmiş, öz nəzarətində saxlamışdı. Cümhuriyyət Hökuməti bir neçə dəfə həmin gəmilərin Azərbaycana qaytarılması barədə vəsatət qaldırmışdı. Belə ki, xarici işlər naziri Məmməd Yusif Cəfərov 1919-ci il avqustun 4-də Bakıdakı müttəfiq qoşunlarının komandanı, ingilis generalı D.Şatelvorta müraciət edərək, paytaxtın və dəniz sərhədlərinin mühafizəsi, dövlətin ərazi bütövlüyünün qorunması üçün bir neçə hərb gəmisinin Azərbaycana verilməsini xahiş etmişdi. Xəzərdəki hərbi-dəniz qüvvələrinin əsas hissəsi Denikinin tabeliyində olsa da, silahları sökülmüş bəzi hərb gəmiləri, o cümlədən "Qars", "Ərdəhan" və "Astrabad" 1919-cu il sentyabrın əvvəllərində Azərbaycan Hökumətinin sərəncamına keçmişdi...\nAzər Azadzadə Atəs.\nÇAVUŞOĞLUNDAN ERMƏNİSTANA XƏBƏRDARLIQ: “AĞLINI BAŞINA YIĞSIN”


Azərbaycan Prezidenti Vyetnam Kommunist Partiyasının baş katibi ilə görüşüb (FOTO) - Trend.Az\nAzərbaycan Prezidenti Vyetnam Kommunist Partiyasının baş katibi ilə görüşüb (FOTO)\nSiyasət Materials 20 May 2014 00:38\nGörüşdə Vyetnam Kommunist Partiyasının baş katibi Nquyen Phu Tronq ikitərəfli münasibətlərin müxtəlif sahələrdə uğurla inkişaf etdiyini, Prezident İlham Əliyevin Vyetnama dövlət səfərinin münasibətlərimizin genişlənməsində yeni səhifə açacağını vurğuladı.\nSovetlər dönəmində Azərbaycan xalqının Vyetnamın müstəqilliyinin qorunmasına töhfə verdiyini deyən Nquyen Phu Tronq kadr hazırlığı istiqamətində həyata keçirilən işlərdən danışdı, Azərbaycanda hazırlanan kadrların Vyetnamda neft-qaz sektorunun inkişafına yardım etdiyini bildirdi. Baş katib Azərbaycanda sabitliyin və inkişafın təmin olunması, əhalinin rifah halının yaxşılaşdırılması ilə bağlı görülən işləri yüksək qiymətləndirdi və bunun ölkəmizin inkişafı baxımından önəmini qeyd etdi.\nPrezident İlham Əliyev Azərbaycan-Vyetnam əlaqələrinin böyük tarixi olduğunu deyərək münasibətlərimizin müxtəlif sahələrdə uğurla inkişaf etdiyini vurğuladı. Dövlətimizin başçısı əlaqələrimizin bundan sonra da inkişafı üçün böyük potensialın olduğunu qeyd etdi.\nAzərbaycan Prezidenti partiyalararası əməkdaşlıq məsələlərinə toxunaraq Yeni Azərbaycan Partiyası ilə Vyetnam Sosialist Respublikası Kommunist Partiyası arasında əməkdaşlığın genişlənəcəyinə əminliyini vurğuladı.


Əli Əhmədov: Cəmiyyətimizin hər bir üzvü ekoloji problemlərin həll olunmasına töhfə verməlidir\nAna səhifə » Siyasət » Əli Əhmədov: Cəmiyyətimizin hər bir üzvü ekoloji problemlərin həll olunmasına töhfə verməlidir\n“Yeni Azərbaycan Partiyası hesab edir ki, Azərbaycanda ekoloji tarazlığın təmin olunmasına öz imkanları daxilində dəstək versin”. Bu fikri Baş nazirin müavini, Yeni Azərbaycan Partiyası (YAP) Sədrinin müavini - İcra katibi Əli Əhmədov deyib.\nƏli Əhmədov bildirib ki, bütövlükdə cəmiyyətimiz, müxtəlif təşkilatlar da ekologiyanın qorunması üçün layihələr reallaşdırır. Bu baxımdan, Heydər Əliyev Fondunun vitse-prezidenti Leyla xanım Əliyevanın təşəbbüsü ilə həyata keçirilən layihələr böyük əhəmiyyət kəsb edir.\n“Bir halda ki, ekologiya, təmiz hava, təmiz su hər bir vətəndaş üçün həyati əhəmiyyət kəsb edir, insanlar da bu yöndəki problemlərin həll olunmasında fəal iştirak etməlidirlər. Partiyamızın Ekologiya və Təbii Sərvətlər Nazirliyi ilə birgə fəaliyyət planının bir məqsədi də odur ki, cəmiyyətimizin hər bir üzvü ekoloji problemlərin həll olunmasına töhfə versin. Hər kəsin iştirakı olmadan bugünkü çağırışlar kontekstində ekologiyanın qorunub saxlanılmasına nail olmaq mümkün deyil. Bu, bütövlükdə, cəmiyyətimizin vəzifəsidir. YAP bu istiqamətdə atdığı addımlarla maarifləndirici mesajlar da verir ki, hər bir vətəndaş bu məsələlərin həyata keçirilməsində yaxından iştirak etsin”, - deyə Əli Əhmədov vurğulayıb.\nBaş nazirin müavini ağacların qanunsuz kəsilməsi hallarına da münasibət bildirib. Belə halları pisləyən Əli Əhmədov qeyd edib ki, Prezident İlham Əliyev dəfələrlə bu məsələ ilə bağlı açıq və kəskin mövqeyini ifadə edib.\n“Qanunvericilikdə də bu məsələ ilə bağlı məsuliyyət müəyyən edilib. Eyni zamanda, müvafiq qurumlar da öz üzərinə düşən vəzifələri layiqincə yerinə yetirməlidir ki, ağacların qanunsuz kəsilməsinə imkan verilməsin. Əlbəttə, Azərbaycanda iqtisadiyyat inkişaf etdikcə, yeni iş yerləri yarandıqca, yeni müəssisələr işə salındıqca bunlara yerlər lazım olur. Amma bütün bunların heç biri ağacların kəsilməsi hesabına baş tutmamalıdır. Çünki bu ağaclar hər bir vətəndaşın sağlam ekoloji mühitdə yaşaması üçün lazımlıdır. Digər tərəfdən, ölkəmizdə geniş yaşıllıq zolaqları salınır ki, havanın təmizliyinin təmin edilməsinə böyük imkanlar yaradır”, - deyə Baş nazirin müavini qeyd edib.


İtkin düşən alpinistlərdən nə xəbər var? - Azinforum.az İnformasiya Portalı\nAna səhifə / Cəmiyyət / İtkin düşən alpinistlərdən nə xəbər var?\nBu gün Quba rayonu ərazisində itkin düşmüş “Gilavar” idman klubunun 3 üzvü – 1983-cü il təvəllüdlü Namin Bunyatov, 1990-cı il təvəllüdlü Babur Hüseynov və 1991-ci il təvəllüdlü Fəridə Cəbrayılzadənin axtarış işləri davam edib.\nQuba rayonunda dağlıq ərazidə itkin düşmüş alpinistlərin axtarışları ilə əlaqədar Əməliyyat Qərargahından verilən məlumata görə, Fövqəladə Hallar Nazirliyi tərəfindən təşkil olunan axtarış-xilasetmə işlərində Nazirliyinin peşəkar xilasedicilərdən ibarət dəstələri, Ekologiya və Təbii Sərvətlər Nazirliyinin əməkdaşları və könüllü dəstələr iştirak edib.\nÖncəki “Real” Koutinyonu 200 milyon avroya transfer etmək istəyib\nNövbəti Münir Özkul dəfn edildi – Foto


AMEA Milli Azərbaycan Tarixi Muzeyində “18 oktyabr dövlət müstəqillik günü”nə həsr olunmuş tədbir keçirildi - XƏBƏRLƏR\n16 oktyabr 2009-cu il tarixdə AMEA Milli Azərbaycan Tarixi Muzeyinin konfrans zalında Elmi-maarif şöbəsinin təşkilatçılığı ilə “18 oktyabr dövlət müstəqillik günü”nə həsr olunmuş tədbir keçirildi.\nTədbiri giriş sözü ilə açan muzeyin direktoru akademik Nailə Vəlixanlı xalqımızın ötən əsrin 90-cı illərində dövlət müstəqilliyini bərpa etməsini mühüm tarixi hadisə kimi qiymətləndirdi. O, müstəqilliyin möhkəmlənməsində və milli dövlət quruculuğu prosesində ümummilli lider Heydər Əliyevin xidmətlərini xüsusilə vurğulayaraq, bu böyük şəxsiyyətin rəhbərliyi altında Azərbaycanın tarixi nailiyyətlərə imza atdığını söylədi.\nTədbirdə çıxış edən Azərbaycan Dövlət Pedaqoji Universitetinin professoru Xəlil Köçərli dövlətimizin müstəqilliyini qoruyub saxlamaq üçün xarici təzyiqlərlə üzləşdiyini, dövlət çevrilişinə cəhdlər olduğunu, amma bütün bunların qarşısının alındığını və xalqımızın müstəqilliyini və dövlətçiliyini qorumaq əzmini nümayiş etdirdiyini bildirdi.\n“1991-ci ildə Sovetlər İttifaqının dağılması ilə əlaqədar Azərbaycan xalqı dövlət müstəqilliyini bərpa etmiş, 18 oktyabrda respublika Ali Sovetinin qəbul etdiyi dövlət müstəqilliyi haqqında konstitusiya aktına dekabrın 30-da ümumxalq səsverməsi - referendum vasitəsilə hüquqi təminat yaradılmışdır.”\nTədbirdə çıxış edən Azərbaycan Dövlət Pedaqoji Universitetinin müəllimi, t.e.d., prof. Əli Məmmədov, Yeni Azərbaycan Partiyasının Səbayıl rayonu təşkilatının sədr müavini Muxtar Nağıyev, xalq şairi Söhrab Tahir Azərbaycanın dövlət müstəqilliyinin xalqımızın tarixi nailiyyəti olduğunu söyləyərək, 1991-ci il oktyabrın 18-dən Azərbaycanın istiqlal, suveren bir ölkə olduğunu və xalqımızın artıq 18 ildir ki, müstəqil dövlətdə yaşadığını bildirdilər.\nTədbirdə xalqımızın ümummilli lideri Heydər Əliyevin siyasi fəaliyyətini əks etdirən fotoşəkillərdən ibarət təqdimat nümayiş etdirildi.\nSonda tədbir bədii hissə ilə davam etdirildi.


Gənclər və İdman Nazirliyi «Bizim bu günkü gəncliyimiz sağlam düşüncəli gənclikdir, vətənpərvər gənclikdir, xalqını, millətini sevən gənclikdir... Gənclərimiz mükəmməl\ntəhsil almalı, həyatı dərindən öyrənməli, dünyada gedən prosesləri bilməlidir. Lazımi fəaliyyət göstərib öz xalqına, dövlətinə xidmət etməlidir».\nGənclər və İdman Nazirliyinin Aylıq Hesabatları\nNoyabr ayında Naxçıvan Muxtar Respublikası Gənclər və İdman Nazirliyi tərəfindən muxtar respublikada idmanın kütləviliyinin təmin edilməsi diqqət mərkəzində saxlanılmış, Naxçıvan şəhərində Türk Şurası Gənc Liderlərinin ilk forumu keçirilmiş, “Azərbaycanda Belarus gəncləri günləri” çərçivəsində Belarus Respublikasından bir qrup gəncin, həmçinin Azərbaycanın regionlarından fəal gənclərin və Gənclər təşkilatlarının üzvlərindən ibarət 100 gəncin muxtar respublikaya ekskursiyası təşkil olunmuşdur.\n“10-17 noyabr Beynəlxalq Tələbə-Gənclər Həftəsi” ilə əlaqədar ali və orta ixtisas təhsili müəssisələrinin tələbələri, həmçinin əcnəbi tələbələr arasında müsabiqələr keçirilmişdir. Bununla yanaşı, ümummilli lider Heydər Əliyevin siyasi irsinin gənclərə öyrədilməsi məqsədi ilə Naxçıvan Müəllimlər İnstitutunda açıq dərs, gənclərin iştirakı ilə “Muxtar respublikanı necə tanıdırıq” mövzusunda dəyirmi masa təşkil olunmuşdur.\nBeynəlxalq Tələbə-Gənclər Həftəsi ilə əlaqədar muxtar respublikada fəaliyyət göstərən ali və orta ixtisas təhsili müəssisələrinin oğlan və qız tələbələri arasında stolüstü tennis, badminton, voleybol və kross qaçışı üzrə muxtar respublika birincilikləri keçirilmiş, Culfa Rayon Mərkəzi Stadionu yenidən qurularaq gənclərin istifadəsinə verilmişdir. Həmçinin məktəblilər və 18 yaşadək sağlamlıq imkanları məhdud uşaqlar arasında şahmat, idmanın müxtəlif növləri üzrə şəhər və rayon birincilikləri, yoldaşlıq görüşləri təşkil olunmuşdur.\nNoyabr ayında muxtar respublika idmançıları ölkə birinciliklərində 8 medal qazanmışlar.\nMuxtar respublikada dövlət gənclər siyasəti diqqətdə saxlanılır\nNaxçıvan Muxtar Respublikası Gənclər və İdman Nazirliyi gənclərlə iş və idman sahəsində həyata keçirilən tədbirlərin əhatə dairəsini genişləndirmişdir.\nOktyabr ayında Naxçıvan şəhərinin 2018-ci il üçün ölkəmizin Gənclər Paytaxtı seçilməsi ilə əlaqədar “Gənclər Paytaxtının ən yaxşı Tələbə Gənclər Təşkilatı” adlı müsabiqə, “Naxçıvan Gənclər Paytaxtıdır” mövzusunda foto-müsabiqə, tələbələrlə görüş, gənclər arasında “Xəmsə” Milli İntellektual və “Poliqon” Strateji İntellekt oyunları keçirilmişdir.\nBununla yanaşı 18 oktyabr - Dövlət Müstəqilliyi Günü ilə əlaqədar gənclərin Daxili Qoşunların “Naxçıvan” Əlahiddə Əməliyyat Briqadasında əsgər və zabitlərlə görüşü, “Kitablar tozlanmasın” devizi altında “Kitab qoy kitab götür” layihəsinin təbliğat kampaniyası təşkil olunmuşdur.\nAy ərzində Naxçıvan gənclərinin VIII konfransı olmuş, o cümlədən yaradıcı gənclərin, sağlamlıq imkanları məhdud şəxslərin əl işlərindən ibarət müsabiqə keçirilmişdir.\nÖtən dövrdə Naxçıvan Şahmat Mərkəzində Şahmat Federasiyasının kuboku uğrunda məktəblilər arasında muxtar respublika birinciliyi olmuşdur. Ali və orta ixtisas təhsili müəssisələrinin tələbələri arasında kamandan oxatma, sağlamlıq imkanları məhdud şəxslər arasında pauerliftinq üzrə muxtar respublika birincilikləri, məktəblilərin Naxçıvan Muxtar Respublika Spartakiadası, Naxçıvan Şahmat Mərkəzində internet üzərindən Naxçıvan komandası ilə Qırğızıstan Respublikası Talas şəhərinin komandası arasında şahmat idman növü üzrə beynəlxalq yoldaşlıq görüşü keçirilmiş, idmanın müxtəlif növləri üzrə şəhər və rayon birincilikləri təşkil olunmuşdur.\nOktyabr ayında muxtar respublika idmançıları ölkə birinciliklərində 15, beynəlxalq turnirlərdə 1, Yeniyetmələrin Yay Olimpiya Oyunlarında 1 olmaqla, 17 medal qazanmışlar.\nPress service of the Ministry of Youth and Sport\nof the Nakhchivan Autonomous Republic


Uşaq çadırları - Online sifaris Baki №1 en ucuz qiymetler burada!\nÖn Səhifə/Uşaq və ana/Avadanlıqlar və qurğular/Uşaq çadırları\nOyun çadırı Pirat\nDisney Oyun çadırı\nMavi rəngli oyun çadırı\nÇəhrayı rəng oyun çadırı\nUşaqlar üçün oyun çadırı\nUşaq üçün top ilə birlikdə oyun çadırı\nTop ilə birlikdə çadır dəsti\nToplarla oyun çadırı\nOyun çadırı uşaqlar üçün\nGöstərilib: 24 Toplam: 40\nUşaq otaqlarının yeni vazkeçilməzi – oyun çadırları\nXatırlayırsınızmı? Uşaq vaxtı yastıqları bir-birinin üstünə qoyub, onlardan özümüzə çadır düzəldirdik. Burada oturub yemək yeyərdik, oyun oynayardıq. Ta ki anamız evə gəlib yastıqları aid olduqları yerə qoyana qədər...\nDövrün inkişaf etməsinin, yaradıcılıq hüdudlarının genişlənməsinin ən böyük xeyri uşaqlara dəyib. Çünki artıq uşaqlar bizim kimi yalançı çadır düzəltmək məcburiyyətində deyillər. İstehsalçı şirkətlər uşaqların bu əyləncəsini, çadırlara olan marağını gözardı etmədi. Uşaqlar üçün bir-birindən maraqlı, fərqli modellərdə uşaq oyun çadırları istehsal etməyə başladılar. Uşaqlar bu çadırların içində əyləncəli vaxt keçirə bilər, yaradıcılığını inkişaf etdirə bilər.\nQızıldərili çadırları uşaqlar üçün əsl hədiyyədir!\nAraşdırmalar göstərir ki, uşaqlar və valideynlər tərəfindən ən çox maraqla qarşılanan çadır modelləri məhz qızıldərili çadırlarıdır. Bu çadırlarla hər cür uşaq otağını bəzəmək mümkündür. Ehtiyacınız olan şeylər, bəzək əşyaları, maraqlı yastıqlar, balaca xalılar və bir-birindən maraqlı hekayələriylə oyunlar oyanayacaq körpələriniz. Bu çadırlar uşaqların xəyal dünyasını və yaradıcılığını inkişaf etdirməkdə çox kömək olacaq.\nBöyük oyun çadırına da yox demək olmaz.\nƏgər uşaq otağı böyükdürsə, böyük çadırlardan da istifadə edə bilərsiniz. Həmçinin yaşı çox olan uşaqlar üçün bu oyun çadırları əvəzedilməz olacaq. Ona görə də uşaq çadırı alarkən evin ölçüsünü, uşağın yaşını da nəzərə alın.\nUşaqlara həm oyun, həm də hava lazımdır...\nBəli, gözəl havalarda evə qapılıb oyun oynamaq da heç doğru qərar deyil. Buna görə də təmiz hava ilə körpənizin ən sevdiyi oyuncağı birləşdirərək bağçalarda istifadəsi nəzərdə tutulan uşaq oyun çadırları əldə edə bilərsiniz. Əminik ki, evdə oturub telefonla oynamaqdan rəngi qaçan uşaqlar bu oyun çadırları sayəsində təmiz hava ilə tanış olacaq.\nOyun çadırı alarkən uşağın cinsiyyətini də nəzərə alın.\nƏgər dünyalar gözəli bir qış uşağına sahibsinizsə, daha çox onun sevəcəyi rənglərdə və dizaynda uşaq oyun çadırları əldə etməlisiniz. İçərisinə qoyacağınız şirin kuklalarla körpəniz əsl qız oyunları oynaya bilər. “Yox, mənim şirin bir oğlum var” deyirsinizsə, o zaman onun sevdiyi qəhrəmanları özündə əks etdirən və ya sevidiyi çizgi filmi və qəhramanlarını andıran oyun çadırları əla seçim olacaq.\nSiz bir-birindən maraqlı uşaq oyun çadırlarını unimall.az saytından əldə edə bilərsiniz.


Jurnalistlərin mitinqi niyə təxirə salındı?\n2022, 18 Yanvar, çərşənbə axşamı, Bakı vaxtı 16:32\n“Kreml indi kiminlə danışıqlar aparacaq?” Jurnalist təşkilatlarının rəhbərləri bunu bir neçə səbəblə izah edirlər. Əsas səbəblərdən biri odur ki, Bakı şəhər İcra Hakimiyyəti mitinqin keçirilməsinə icazə verməyib. Daha bir əsas səbəb isə mərhum Elmar Hüseynovun atası Sabir Hüseynovun mitinqi oğlunun ruhuna hörmətsizlik kimi qiymətləndirməsi olub. Azərbaycan Jurnalistələri Konfederasiyasının rəhbəri Azər Həsrət deyir ki, Elmar Hüseynovun atasının belə bir bəyanat verməsi onları çox çıxılmaz vəziyyətə salıb və nəticədə də onlar qərarı dəyişmək məcburiyyəti qarşısında qalıblar.\nBakı şəhər İcra Hakimiyyətinin redaktorlara göndərdiyi cavabda isə deyilir ki, kütləvi aksiyalar ölkədə gərginliyin artmasına səbəb ola bilər. Redaktorların sözlərinə görə, şəhər rəhbərliyi ilə görüşdə rədd haqda cavab təkcə ölkədə gərginliyin arta biləcəyi ilə yox, həmçinin Sabir Hüseynovun mövqeyi ilə də izah edilib. Yəni, redaktorlara bildirilib ki, mərhumun atası da mitinqin keçirilməsinin əleyhinədir. Sabir Hüseynov isə oğlunun 7-siylə bağlı mərasimdə jurnalistlərə mitinqə razı olub-olmamasıyla bağlı heç nə deməyib. Baxmayaraq ki, bir neçə gün əvvəl onun bir sıra tele-kanallarda mitinqin əlehinə olması haqda fikirləri yayılmışdı. O, martın 9-da, Elmar Hüseynovun 7-də bildirib ki, Bakı Şəhər İcra Hakimiyyətinə mitinqə icazə verilməməsi üçün heç bir müraciyyəti olmayıb.\nMərhumun atasının dilindən son günlər bu məsələylə bağlı bir-birindən fərqli bəyanatların səslənməsini Elmar Hüseynovun xanımı Rövşanə Hüseynova qaynatasına təziqlərlə izah edir. Rövşənə Hüseynovanın sözlərinə görə, məhz təziqlər nəticəsində Sabir Hüseynov bir qədər əvvəl belə fikirlər səsləndirməli olub.\nTək Rövşanə Hüseynova yox, Redaktorlar Birliyinin bəzü üzvləri də gətirlən arqumentlərə qarşı çıxırlar.\n«Yeni Müsavat» qəzetinin baş redaktoru Azər Ayxan deyir ki, mitinq haqda qərar dəyişməməliydi.\nOnun sözlərinə görə, bu təkcə Hüseynovlar ailəsinin problemi deyil. Əslində buna heç mətbuatın problemi kimi də baxmaq olmaz. Bu bütövlükdə Azərbaycan cəmiyyətinin problemidir.\n«Monitor» jurnalının redaktor müavini Eynulla Fətullayev də mitinqin təxirə salınmasının əleyhinə olub. Onun sözlərinə görə, əslində Redaktorlar Birliyinin əksər üzvləri həkimiyyətpərəst qəzetlərin təmsilçiləri olduğundan qərar dəyişidirilib. Onlar da belə bir şəraitdə mətbuatın özündə parçalanmalar yaranmasın deyə çoxluqun mövqeyi ilə razılaşmalı olublar.\n«Ayna» qəzetinin şərhçisi Azər Rəşidoğlu da hesab edir ki, mitinqin təxirə salınması məsələsmində Elmar Hüseynovun atasının adının hallanması Redaktorlar Birliyinin bəzü üzvülərinin məsuliyyətdən yayınmaq istəyi kimi yozula bilər. Azər Rəşidoğlnun sözlərinə görə, Redaktorlar Birliyinin əksər üzvülərinin bü vaxta qədər ki fəaliyyəti əslində Elmar Hüseynovun mübarizə apardığı ideyyalara qarşı çıxmaq olub.\n«Ayna» qəzetinin şərhçisi qeyd edir ki, Elmar Hüseynovun qatillərinin tapılıb cəzalanmasında hakimiyyət məsuliyyət daşıdığı kimi, bütövlükdə cəmiyyət də məsuliyyət daşıyır. Əgər cəmiyyət bu məsuliyyəti dərk etməsə qatillərin tapılması çox çətin olacaq.


H&M 2013 Yaz Bikini Modelləri! » Qadınla.Com - Qadınlar Birİncidir!\nTarix: 23-04-2013, 00:16\nYaz aylarının yaxınlaşmasıyla birlikdə dizayncılar dərhal işə qoyuldular .Xüsusilə sahillərdə qadınlar üçün çimərlik geyimi bikini modelləri hazırlanmağa başlandı. İşdə ən yaxşı firmalardan biri olan H&M hər mövsüm olduğu kimi bu mövsümdə ən maraqlı ən mükəmməl modelləri hazırlayır. 2013-cü ilin yaz çimərlik geyimi bikini modellərinə bu ünvandan baxa bilərsiniz. H&M çimərlik geyimi bikini kolleksiyasını gördüyünüzdə çaşacaq almaq üçün can atacaqsınız. Tərcümə Etdi: SeSSiZ_SuNaMi\nZeki Triko 2013 çimərlik dəbi


PSJ Fransa çempionatının autsayderinə uduzdu | Report.az\nPSJ Fransa çempionatının autsayderinə uduzdu\nPSJ Fransa çempionatının autsayderinə uduzdu Fransanın futbol üzrə Birinci Liqasının XXIX turunun matçında "Pari Sen-Jermen" (PSJ) komandası "Nant"ı qəbul edib\n15 Mart , 2021 04:30\nFransanın futbol üzrə Birinci Liqasının XXIX turunun matçında "Pari Sen-Jermen" (PSJ) komandası "Nant"ı qəbul edib.\n“Report”un məlumatına görə, görüş Parisdəki "Park-de-Prens" stadionunda keçirilib və 1:2 hesabı ilə yekunlaşıb.\nPSJ birinci hissədə tam üstünlüyə malik olub. Qarşılaşmada hesabı 42-ci dəqiqədə Yulian Draksler açıb. Görüşün ikinci yarısında ərazi üstünlüyü “parislilər”in tərəfində olsa da, "Nant" hücumlarının məzmunluğu baxımdan üstün görünüb.\nBeləliklə, 59-cu dəqiqədə qonaqların mərkəz hücumçusu Randal Kolo Muani hesabı bərabərləşdirib. Matçın 71-ci dəqiqəsində isə Moyzes Simon "Nant"ı hesabda irəli çıxarıb. PSJ oyunun sonlarında hücum təşkil etməyə çalışsa da, bu, nəticəsiz qalıb.\nPSJ 29 matçda 60 xal yığaraq və Birinci Liqanın yarış cədvəlində 2-ci yer tutur. "Nant" 27 xalla 18-ci yerdə qərarlaşıb. Fransa çempionatına “Lill” liderlik edir. Komandanın 63 xalı var.\nRus versiyası ПСЖ сенсационно проиграл аутсайдеру


Texnologiya » Google Play"də kontenti pulsuz paylaşmaq imkanı olacaq\nAndroid cihazların istifadəçiləri yaxın zamanda Google Play servisində alınmış oyun, musiqi, filmləri ailə üzvləri və dostları ilə pulsuz paylaşa biləcəklər. Bunun üçün Google Play-ə "Google Play Family Library Plan” adlı funksiya əlavə ediləcək. Həmin funksiyaya 6 şəxsi əlavə etmək mümkün olacaq. Məlumata əsasən bu funksiyalı hesab yaradan şəxs müəyyən kontenti ailəvi siyahıdan çıxarda biləcək (məsələn uşaqlara uyğun olmayan musiqi və filmləri). Bu barədə Google-ın yaxın zamanda rəsmi açıqlama verəcəyi gözlənilir. Ailəvi plan funksiyasının istifadəsi üçün ayrıca heç bir ödəniş etmək lazım gəlməyəcək. Lakin, alış-verişi reallaşdırmaq üçün bank kartı ortaq hesab siyahısına qoşulmalıdır.\nQeyd edək ki, bu cür funksiyanı həmçinin Apple şirkəti öz App Store və iTunes servislərində istifadəçilərə təqdim edir.\nBaxılıb: 814 dəfə.\nYazıldığı vaxt: 13 İyul 2016, 20:58


Just open your eyes, and see that life is beautiful…\t“WİNDOWS PHONE” “NOKİA” İLƏ YENİ TELEFON HAZIRLAYACAQ\tFevral 19, 2011\nArtıq hər iki şirkətin baş direktorları Stefen Elop və Stiv Balmer müvafiq sənəd də imzalayıb. “Nokia” şirkəti “Windows Phone” əməliyyat sisteminin strateji irəliləməsi ilə məşğul olacaq ki, eyni zamanda “Nokia” şirkəti sözügedən əməliyyat sistemi bazasında yeni smartfon hazırlayacaq. Öz növbəsində “Microsoft” yeni smartfonu «Bing» sisteminin axtarış imkanları ilə təmin edəcək.\nƏməkdaşlıq çərçivəsində həmçinin “Nokia Maps” kartoqrafik işləməsi nəinki “Windows Phone” platformasında, eləcə də “Microsoft”un digər məhsullarında tətbiq olunacaq. “Windows Phone” bazasında istehsal xətti “Nokia”nın smartfon seqmentinin digər məhsulları arasında prioritet istiqamətə çevriləcəyi gözlənilir. Yeni işləmənin “Google Android” platformasında yığılmış smartfonlarla rəqabət aparacaq.\nKateqoriya: IT, Xəbərlər\nİlə etiketləndi:MicrosoftNokiaStefen ElopStiv BalmerSymbianWindows Phone\tGünəşdəki partlayışlar Dünyada öz təsirini göstərəcək..


- + - 23/07/2021 17:15:40\n"Statusa gəldikdə, bu gün orada 25 min adam yaşayır.\nOrada gedən proseslərlə bağlı bizim məlumatımız kifayət qədər böyükdür, çoxşaxəlidir”.\nBu sözləri iyulun 22-də Prezident İlham Əliyev Azərbaycan Televiziyasına müsahibəsində bildirib. Prezident İlham Əliyev Qarabağda 25 min erməninin yaşadığını, Ermənistanın bu rəqəmi şişirtdiyini deyib:\n“Biz əvvəllər də, müharibədən əvvəl də bilirdik orada nələr baş verir. Əlbəttə, indi də bilirik, çünki onlar bizim ayağımızın altındadır. Orada yaşayanların real sayı 25 mindir. Başqa rəqəmlər də səsləndirilib ki, müharibədən sonra oraya 50 mindən çox adam qayıdıb, ola bilər, ancaq qayıdan o demək deyil ki, orada qalır. Qayıdıb, sonra çıxıb gedib, geri dönüb".\nPrezident İlham Əliyev Qarabağa xarici nömrələrlə gələnlər barədə də danışıb. Dövlət başçıcı buna son qoyulmalı olduğunu deyib:\n"İkincisi, bizim müxtəlif texniki vasitələrimiz, peykimiz var. Biz oradakı maşınların sayını bilirik. Biz insanların hərəkətini görürük. Necə deyərlər, digər obyektiv vasitələr var ki, onları əsas götürüb, dəqiq bilirik orada nə qədər adam yaşayır - 25 min maksimum. Biz gündəlik monitorinq aparırıq, neçə maşın girib Laçın dəhlizinə, neçə maşın çıxıb.\nAncaq biz oradayıq, biz dəhlizdəyik. Biz hər şeyi görürük, Xankəndini də, dəhlizi də. Ona görə buna da son qoyulmalıdır. Oradan gündəlik çıxan maşınların sayı girən maşınlardan xeyli çoxdur. 25 min insan üçün status yaratmaq hansı məntiqə sığır?"\nBundan başqa dövlət başçıcı keçmişdə sovet hökümətinin Azərbaycanda münaqişə ocağı yaratmağından danışıb:\nMilli Məclisin İnsan hüquqları komitəsinin sədri Zahid Oruc Cebhe.info-ya açıqlamasında Prezidentin dünənki çıxışının tarixi önəm daşıdığını bildirib:\n“Dünən Prezidentin çıxışı tarixi önəm daşıyır. Biz ümidvarıq ki, Ermənistan ilk növbədə faktiki şəraitdə 10 noyabr sözləşməsinin prinsiplərinə əməl edərək hərbi qüvvələrini Qarabağdan tamamilə çıxaracaqdır. Belə olanda antiteror əməliyyatları, lokal ərazidə hansısa bir silahlı əməliyyatlar və yaxud başqa xarakterli güc tətbiqinə zəruriyət qalmayacaq.\nCənab Prezidentin müsahibəsində xüsusi vurğu etdiyi məqamlar ondan ibarət idi ki, Qarabağda sayı 25 minə çatan ermənilər üçün bir tərəfdən status gözləyən yaxud tələb edən Qərb dairələri onu özündə etsinlər. Xatırladım ki, Napaleon Bonapart imperiyanı elan edəndən sonra tez-tez xəritədə müxtəlif yerlərə öz arzu etdiyi adları verirdi.\nOna görə də müxtəlif ölkələrin içində belə bir lokal Qarabağ yarada bilərlər. Hətta Ermənistan da öz içində ayrı-ayrı vilayətlərə belə adlar verə bilər. Bu, gerçəkdən erməniləri razı salacaqsa, qane edəcəksə və onların məlum ideoloji öz istədikləri nöqtələrə çatacaqsa bunu etsinlər”.\nDeputat Qarabağda 20-30 min insanla dövlət qurmağa çalışan ermənilərin planının iflasa uğradığını deyib:\n“Məsələnin başqa bir tərəfi var ki, Qarabağa daxil olan hər bir nəqliyyat vasitəsinin, insanın Azərbaycanın istər kosmik sistemlərdən nəzarəti, o cümlədən “Biz dəhlizdə varıq” ifadəsindən çıxış edərək deyə bilərik ki, 20-30 min insanın dövlət qurmaq planı iflasa uğrayıb.\nYanaşmalar öz-özlüyündə sübut edir ki, həqiqətən Azərbaycan daha uzun zamana hesablanan strategiya qurmaqdadır. Əcnəbilər də Qarabağa Ermənistana məxus avtomobil nömrələr və yaxud başqa yolla daxil olmağın heç bir fayda verməyəcəyini görəcəklər. Qarabağın Xankəndi hissəsində də bizim nəzarətimiz mövcuddur”.


Sevgilisi onu 32 dəfə bıçaqladı, o isə sağalıb həkiminə ərə getdi - VİDEO\n17 May 2015 19:19\nOna xəyanət edən sevgilisi tərəfindən 32 dəfə bıçaqlanmışdı.\nBir gün onu xilas edən həkimin ona bu cür evlənmə təklif edəcəyini ağlına belə gətirməzdi. ABŞ-ın Florida ştatında telekanallardan birinin canlı yayımında baş verən sürpriz evlilik təklifi insanların marağına səbəb olub. 3 il öncə ölümün pəncəsində olan bir qızı xilas edən, daha sonra ona vurulan Kemern Hil hər kəsin gözü qarşısında bu qızla ailə həyatı qurmaq istədiyini nümayiş etdirib.\nKemeron Hil yerli xəstəxanaların birində təcili tibbi yardım briqadasında işləyir. 2012-ci ildə bıçaqlanma hadisəsi ilə bağlı yardıma qaçan həkim 32 yerdən bıçaq yarası alan, sümükləri sınmış Melisanı görəndə onun sağ qalacağına inanan bəlkə də yeganə insan idi. Melisa ölüm ayağında olsa belə, o məhz bu qızla evlənəcəyini beynində dəqiqləşdirmişdi. Nəhayət 3 il sonar. 10 min tamaşaçının qarşısında Melisaya evlənmə təklifi edən tibb işçisi müsbət cavab alıb. Möcüzə və Kemeron sayəsində sağ qalan Melisa onun bu təklifini sevinc gözyaşları ilə qəbul edib.\nBu sürpriz evlilik təklifi stationda da coşğu ilə qarşılanıb. Canlı yayımda yaşanan olay dünyanın dörd bri yanında xəbər başlığına çevrilib. Maraqlısı isə odur ki, Melisa 32 dəfə bıçaqlandığı o günü indi fərəhlə xatırlayır. Onun fikrincə həmin gün başına gələn ən xoş olay Kemeronun onu görməsidir.//atv.az


Tramp uyğurlar türklərinə görə Çini hədələdi\nGünAz TV: Amerika Birləşmiş Ştatları (ABŞ) Prezidenti Donald Tramp Administrasiyası Sincan Uyğur Muxtar Vilayətində (SUMR) insan hüquqlarının pozulması ilə bağlı Çinə qarşı sanksiyalar tətbiq edilməsi imkanlarını nəzərdən keçirir.\n"Report" xəbər verir ki, bu barədə "The New York Times" nəşri administrasiyadakı mənbəyə istinadən yazıb.\nABŞ Prezidenti Administrasiyası hesab edir ki, Çin hökuməti ölkədə müsəlman azlıqların, o cümlədən uyğurların hüquqlarını sistematik şəkildə pozur. Qəzetin yazdığına görə, rayon ərazisində müsəlmanların "yenidən tərbiyələndirilməsi" üçün xüsusi düşərgələr təşkil edilib.\nQəzetdə vurğulanır ki, ABŞ insan hüquqlarının pozulmasına görə Çinə qarşı heç vaxt sanksiyalar tətbiq etməyib, lakin indi bu məsələ Ağ evdə, Maliyyə Nazirliyində və Dövlət Departamentində müzakirə olunur. Məlumata əsasən, "cəza" tədbiri kimi Çin hökumətinin uyğurları izləmək üçün istifadə etdiyi ABŞ-ın nəzarət texnologiyalarının Çinə təchizatını məhdudlaşdırmaq təklif olunur.


Bakıda həbs olunmuş Müsavat fəalı Azad Həsənovun əleyhinə ifadə vermiş polislərin ifadələri sözbəsöz, nöqtə-vergülünə qədər eynidir. Siyasi mühacir kimi Litvada yaşayan, Bakıya - xərçəng xəstəsi olan atasına baş çəkməyə gələn fəal elə həmin gün həbs olunmuşdu.\nSöhbət A.Həsənovun həbsində iştirak edib, daha sonra istintaqa onun cibindən narkotik tapılması barədə ifadə verən Bakı Şəhər Baş Polis İdarəsinin əməkdaşları Elvin Kazımov və Naib Ömərovdan gedir. Onlar A.Həsənovun işi üzrə bundan öncə də məhkəmədə ifadə veriblər. Amma ifadələrin eyniliyinə görə vəkilin vəsatəti əsasında aprelin 9-da Bakı Ağır Cinayətlər Məhkəməsində bir daha dindiriliblər.\n«Mənim əvəzimə həbsdə bu olmalıdır. Mənim cibimdə narkotik olmayıb. Narkotiki bunlar qoyub cibimə...», - polis əməkdaşı E.Kazımov dindiriləndə A.Həsənov belə deyib.\nŞahid polis isə onun əməliyyat məlumatı əsasında saxlandığını, narkotiki idarədə özünün çıxarıb stolun üstünə qoyduğunu deyib: «İndi məsuliyyətdən yayınmaq üçün müxtəlif bəhanələr uydurur».\nA.Həsənov polisin dediklərinə etiraz edib, həmin narkotiki cibinə polislərin atdığını söyləyib və bunu edənlərin ünvanına təhqiramiz ifadələr səsləndirib. Bu da polis əməkdaşının acığına gəlib.\n«Azad Həsənov konkret sizi demir. Narkotiki cibinə atan, atılmasında iştirak edən adamları deyir, siz niyə özünüzə götürürsüz?», – vəkil polis əməkdaşını sakitləşdirməyə çalışıb.\nHakim səslənən ifadələrə görə A.Həsənova xəbərdarlıq edib, hətta belə davam etsə, prosesin onun iştirakı olmadan davam etdirilə biləcəyini deyib. Təqsirləndirilən fəal belə cavab verib: «Mən belələrinə görə 6 aydır heç bir günahım olmadığı halda, həbsdəyəm. Necə sakit dayanım?».\nPolislər istintaqdakı ifadələrinin eyni olmasını hər ikisinin eyni şəxs və eyni hadisə barədə danışmalarıyla izah ediblər.\nMəhkəmə aprelin 16-da davam edəcək.\nAzad Həsənov 2014-cü ildən Litvada mühacirət həyatı yaşayıb. Ağır xəstə olan atasını görmək məqsədilə 2018-ci il oktyabrın 10-da səhər saat 5 radələrində Bakıya gəlib. Elə həmin gün axşam saat 17 radələrində atasının yaşadığı Hövsan qəsəbəsində Bakı Şəhər Baş Polis İdarəsinin əməkdaşları tərəfindən saxlanıb. Ona qarşı Cinayət Məcəlləsinin 234.4.3 (satış məqsədilə külli miqdarda narkotik vasitələr əldə etmə, saxlama) maddəsi ilə ittiham irəli sürülüb.


İmam Həsən Əskəridən (ə) 14 hədis » Ahlibeyt.ge\nAhlibeyt.ge » İslam elimləri » İmam Həsən Əskəridən (ə) 14 hədis\nTarix: 15-10-2021, 10:32\nBu gün (Rəbiul-əvvəl ayının 8-i) İslam aləmi imamət və vilayət günəşinin 11-ci ulduzu İmam Həsən Əskərinin (ə) matəmini yaşayır.\nElə bir imam ki, gənc ikən, yəni 28 yaşında şəhadətə yetdi. Elə bir imam ki, həyat tərzi, gözəl və ibrətamiz kəlamları ilə hamıya hidayət və haqq yolunu göstərdi.\nO Həzrət öz tərəfdarlarına daim tövsiyə edirdi ki, gözəl əxlaqla bəzənsin, insanlarla gözəl rəftar etsin, onları haqqa, doğru yola dəvət etsinlər.\nBiz də burada təbərrük məqsədilə o Həzrətin kəlamları və əxlaqi tövsiyələrindən on dörd məsumun sayı qədər on dördünü əziz oxucularımızın diqqətinə çatdırır və ümid edirik ki, o Həzrətə layiqli şiə ola bilək:\n“Allahı və ölümü çox yad edin, Quranı çox oxuyun və Peyğəmbərə (s) çox salavat göndərin. Həqiqətən, Peyğəmbərə (s) salavat göndərməyin on savabı var.\nTövsiyələrimi qoruyun (unutmayın). Sizi Allaha tapşırır və sizə salam göndərirəm!” (“Biharul-ənvar”, c.75, səh.372.)\nİmam Həsən Əskəridən (ə) hər kəs üçün faydalı olan 12 nəsihət\nİmam Həsən Əskərinin (ə) şiələrə 8 nəsihəti\nİMAM HƏSƏN ƏSKƏRİNİN (Ə) ƏXLAQİ TÖVSİYƏLƏRİ\nİMAM HƏSƏN ƏSKƏRİ (Ə) ÖZÜNDƏN SONRAKI İMAM (Ə.C.) VƏ ONUN QEYB DÖVRÜNDƏN XƏ ...\nİmam Həsən Əskəri (ə)-ın təvəllüdü (28-01-2015)\nBu gün İmam Həsən Əskəri (ə)-ın təvəllüdü keçirildi


Bank risklərinin idarə edilməsi\nRİSKLƏRİN BANK SƏVİYYƏSİNDƏ İDARƏ EDİLMƏSİ PROBLEMİNƏ KOMPLEKS YANAŞMA\nBI sistemləri Riskin idarə edilməsi Banklar Qeyri bank kredit-maliyyə təşkilatları Sığorta və lizinq\nBank risklərinin idarə edilməsi bütövlükdə əsas üsulların mürəkkəbliyi ilə “məntiqi” idarəetmə arasında zəruri balansı təmin etməklə risklərin bank səviyyəsində idarə edilməsi probleminə kompleks yanaşmadır.\nMəhsul bütün əsas bank riskləri növlərinin (kredit, bazar, likvidlik, faiz) aydın kəmiyyət qiymətləndirməsini təmin edir;\nMəhsul bank riskləri göstəriciləri ilə əlaqədar tendensiyaları araşdırmaq imkanı verir;\nMəhsul bank riskləri səviyyəsini məhdudlaşdıran hədlərin avtomatik nəzarətini təmin edir;\nMəhsul bank rəhbərliyinin həm standart, həm də qeyri-standart sorğularına əsaslandırılmış cavabları operativ şəkildə formalaşdırmaq imkanı verir;\nMəhsul idarəetmə məlumatlarının hazırlanması və risklərin idarə olunması sahəsində idarəetmə qərarlarının əsaslandırılması zamanı insan amilini minimuma endirməklə nəticələrin sabitliyini və təkrarlanmasını təmin edir.\nMəhsul aşağıdakı əsas risk növlərinin idarə edilməsinin təşkili nöqteyi-nəzərindən bankların ehtiyaclarını təmin etmək üçün nəzərdə tutulmuşdur:\nBank risklərinin idarə edilməsi sistemi nələrə qadirdir?\nBankın fəaliyyətinin daxili və (və ya) xarici amilləri ilə əlaqədar müxtəlif hadisələrin meydana çıxması nəticəsində potensial itkilərin (zərərlərin) və/və ya planlaşdırılmış gəlirlərin əldə edilməməsinin kəmiyyət qiymətləndirməsini təmin etmək;\nƏsas risk göstəricilərini (riskin əsas amillərinə nəzarət, eləcə də risklərin səviyyəsinə nəzarət üçün istifadə edilən göstəricilər (parametrlər) sistemini) hesablamaq;\nBankın risk profilini (bankın müxtəlif risk növlərinə məruz qalmasını xarakterizə edən risk göstəriciləri və digər məlumatlar dəstini) qurmaq;\nRiskə tolerantlıq səviyyəsini (fəaliyyət növlərinin strategiyası, xarakteri, həcmi və mürəkkəbliyinə, eləcə də maliyyə vəziyyətinə əsasən bankın öz maliyyə etibarlılığını və uzunmüddətli fəaliyyətini təmin etmək məqsədilə özü üçün yolverilən (təhlükəsiz) müəyyən etdiyi riskin səviyyəsini (həcmini)) müəyyən etmək;\nRiskə meylliliyin (risk iştahının) göstəricilərini (bankın (bank şöbəsinin) mənfəət əldə etmək və ya digər məqsədlərə nail olmaq üçün fəaliyyətlər həyata keçirdiyi zaman qəbul etməyə meylli olduğu riskin səviyyəsini (həcmini)) müəyyən etmək;\nRisklər üzrə idarəetmə hesabatını formalaşdırmaq.\nTənzimləyici orqanlara maliyyə hesabatları\tMəlumatların toplanması, işlənməsi və təqdimatı ilə əlaqədar bankların tələblərinin təmin edilməsi sistemi. Daha ətraflı BMHS-a müvafiq maliyyə hesabatları\tBankın hesabatlarının və bankın və onun törəmə şirkətlərinin konsolidasiya edilmiş hesabatlarının BMHS tələblərinə müvafiq şəkildə hazırlanması prosesinin avtomatlaşdırılması. Daha ətraflı


SEO necə düzəlir ? » Hostarex - təhlükəsiz və etibarlı hosting provayderi\nAna səhifə Bloq SEO necə düzəlir ?\nSEO necə düzəlir ?\nBu gün SEO necə etmək olar? Sual haqqında sizə nə deyəcəyik? Yeni başlayanlar üçün SEO taktikasını əhatə edir və 2021-in SEO trendlərindən sizlərə məlumat veririk\nSEO-nun necə həyata keçməsinə keçməzdən əvvəl onun tərifinə, əhəmiyyətinə və əsas şərtlərinə nəzər salaq. Bu, düzgün tətbiq edildikdə trafik, səlahiyyət və veb saytınıza çevrilmə kimi faydalar təklif edir.\nSEO nədir və Nə Üçün Vacibdir?\nBir veb sayt üçün pulsuz reklam etmək imkanı sayılan Google-un başında olmaq; çox vacibdir, çünki saytınıza çox dəyərli orqanik trafik yönəltmə gücünə malikdir.\nƏgər veb səhifəniz SERP-nin (axtarış sisteminin nəticə səhifələrinin) birinci səhifəsində görünmürsə, bu o deməkdir ki, siz orqanik trafiki nəzərdən qaçıracaqsınız; 95% insan ikinci səhifəyə baxmır, çünki ən aktual nəticələr birinci səhifədə göstərilir.\nSEO (search engine optimization), yəni axtarış mühərrikinin optimallaşdırılması; Veb saytınıza daha çox trafik gətirmək üçün Google kimi axtarış motorlarının sıralama kriteriyalarını nəzərə alaraq bəzi üsullardan istifadə etməyiniz tələb olunur. Bu, axtarış motorlarının səhifələrinizi daha yaxşı anlamalarına imkan verir.\nSEO axtarış sistemləri vasitəsilə veb-saytın tapılmasını istəyənlər üçün mütləq marketinq taktikasına çevrilmişdir; daha aktual trafik əldə etmək üçün kömək edən bütün tətbiqlər.\nGoogle-un alqoritmi olduqca mürəkkəbdir. O, yuxarıda axtarılan sorğu haqqında keyfiyyətli, aktual, faydalı və etibarlı məlumatları ehtiva edən səhifələri sadalamağa çalışır:\nGoogle, veb saytınızın məzmununu "tarayaraq" və həmin məzmunun açar sözlərini baxaraq öz aidiyyətlərini müəyyən edir. Həmçinin, məzmunununuzun doğruluğuna, klik-through qiymətlərinə, insanların sizin saytla necə ünsiyyət qurduqlarına, sizin saytda necə qaldıqlarına, saytınızın mobil-dost olub-olmadığına, yüklənmə sürətinə, saytınıza link verən digər veb-saytların sayına, onların öz sahəsində avtoritar olub-olmadığına da nəzər düşür.\nGoogle-da bu kimi yüzlərlə sıralama faktoru var və bu faktorları daim yeniləyir. Vaxtaşırı çəkisini dəyişir, bəzən isə yenilərini əlavə edir. Google-un addımları saytların sıralamasında dalğalanmalara səbəb ola bilər.\nSEO strategiyalarınız üçün RankBrain kimi axtarış nəticələrini sadalayarkən Google-un istifadə etdiyi alqoritmləri anlamaq lazımdır. İstəsəniz, bu mövzudakı mühüm məqamları "RankBrain" məqaləmizdən ustalıqla çıxara bilərsiniz? Axtarış Mühərriki nədir? Bu necə nəticə verir? başlıqlı məqaləmizə də diqqət etməyinizi tövsiyə edirik .\n20 ildir yüzlərlə saytla çalışan və bir çox rəqəmsal marketinq kampaniyasını idarə edən Shaun Anderson-unsözlərinə görə, optimallaşdırmanı nə qədər şişirdirsinizsə, alqoritm dəyişikliklərinə qarşı bir o qədər həssassınız.


Qadınları da məcburi hərbi xidmətə cəlb etmək istəyirlər\n17:20 07.02.2017 (Yenilənib 17:33 07.02.2017) Qısa URL\nQanun layihəsinin müəllifi gender hüquqlarının bərabərliyini təmin etmək məqsədilə bu ideyanı irəli sürüb\nBAKI, 7 fev — Sputnik. Gürcüstan vətəndaşı İrina Barbakadze ölkə parlamentinə qadınların məcburi hərbi xidmətə çağırılması barədə qanunun qəbulunu təklif edib. Sputnik-in məlumatına görə, o, artıq bu barədə qanun layihəsini ölkənin ali qanunverici orqanına təqdim edib və layihə onun təşəbbüsü ilə yanvarın 30-da qeydiyyata alınıb.\nSənəddən aydın olur ki, İrina Barbakadze “Gender bərabərliyi haqqında” qanunun müddəalarını əsas gətirərək gender bərabərliyini təmin etmək üçün ölkədə qadınların da məcburi hərbi xidmət keçməsinə ehtiyac olduğunu bildirib. “Ölkə qanunvericiliyində “cariskali” (gürcü dilində qadın hərbçi — red.) məfhumunun yer alması vacibdir” — Barbakadze deyib.\nBu qanun layihəsinin məqsədi Gürcüstan ordusunu gücləndirmək, müdafiə qabiliyyətini möhkəmləndirmək, əraziləri geri qaytarmaq və ölkəni birləşdirməkdir.\nMövcud qanunvericiliyə əsasən Gürcüstanda məcburi hərbi xidmətə 18-27 yaşlı kişilər cəlb edilir. Orduda qadınların da könüllülük əsasında xidmət etmək hüququ var.


Sahibkarda biznes plan, Fondda pul yoxdur: “Banklar yükdən qurtulmağa çalışır”\n11.02.2021 / 10:52\nİqtisadçı-ekspert Rəşad Həsənov məsələni “Cümhuriyət”ə şərh edərkən deyib ki, 2887 müraciətə imtina cavabının verilmə səbəbi sadəcə sənədlərin gecikməsi ola bilməz:\n“Hesab etmirəm ki, müraciətlərə imtina səbəbi sənədlərin gecikməsi ilə bağlı olan məsələdir. Gecikmə olursa, biznes subyekti təkrar müraciət etsin. Ola bilər ki, sahibkar sənədləri vaxtında çatdıra bilmir. Bununla onun hüququ məhdudlaşdırılmır, təkrar müraciət edə bilər. Ola bilsin ki, bu, texniki hesablamanın nəticəsidir. Amma real olaraq kreditlərin verilməməsinin səbəbi böyük ehtimalla maliyyə resurslarının məhdudluğu ilə əlaqədardır. Birinci, nəzərdə tutulan vəsaitlərin tam cəlb edilə bilməməsi, ikinci məsələ isə bankların prosesdə nisbətən daha konservativ yanaşmasıdır.\n“Bizdə sahibkarlığa ayrılan kreditlərə dövlət zəmanəti mexanizmi var. Amma dövlət zəmanəti mexanizmində də belə son məsuliyyəti banklar daşıdığı üçün bir çox hallarda kredir qarşılığında girov tələb edirlər. Buna görə də girov və ya kifayət qədər likvid (tez satılan əmlak) olmadığı təqdirdə müraciətlərə imtina cavabı verilir. Yəni bu bazardır və burada fundamental problemlər var. Bizdə iqtisadiyyatın illeqal olması da bura mənfi təsir göstərir.


Yüklə 82,94 Kb.\nölçüsü 82,94 Kb.\nQidanı dörd şey kamilləşdirər...\nHəzrət Peyğəmbər (s) buyurur: Təam üçün dörd şey olsa təam kamil olar: Halal olsun, süfrəyə çox əl uzansın, Allahın adı ilə başlanılsın və Allaha həmd ilə sona çatsın.\nDörd şeyə narahat olmayın...\nHəzrət Peyğəmbər (s) buyurur: Dörd şeyə görə narahat olmayın, onlar başqa dörd şeyə faydalıdır:\n1.Zökəmi pis bilməyin, zökəm cüzamdan amanda saxlayar;\n2.Çibanı pis saymayın, ala (vitiliqo) uzaqlaşdırar ;\n3.Qusmaq və göz ağrısını pis saymayın, bunlar korluğun qarşısını alar;\n4.Oskürəyi pis saymayın, iflicə mane olar.\nBaşqa bir yerdə Həzrət (s) buyurur: Kimin başında cüzamdan bir damar olsa, Allah zökəm göndərsə cüzam aradan qalxar. Kim özündə cüzam görüb addım atmasa Allah zökəmlə onu sağaldar.\nNecə yemək, necə içmək?\nHəzrət Peyğəmbər (s) süfrədə öz qarşısında olanlardan yeyər, içəndə sağ tərəfdə olanlardan içərdi. Görən olmadı ki, Həzrət (s) arxasını bir şeyə söykəyib yesin. Bir dəfə belə hal olmuşdu və Həzrət Peyğəmbər (s) demişdi: “Pərvərdigara mən Sənin bəndən və rəsulunam.”\nBadımcanın faydası var?\nHəzrət Peyğəmbər (s) Cabirin evində idi. Süfrəyə badımcan gətirdilər. Həzrət yeməyə başladı. Cabir dedi ki, badımcanda istilik var. Həzrət (s) buyurdu: Ey Cabir belə deyil. Bu Allaha iman gətirmiş ilk bitkidir. Onu qaynadın, bişirin, ona zeytun yağı və qatıq vurun. Bu halda insanda hikməti artırar.\nHəzrət Peyğəmbər (s) buyurur: Ağ geyinin, bu ürəkaçandır. Ölülərinizi ağla kəfənləyin.\nXöş qoxu və ürək...\nHəzrət Peyğəmbər (s) buyurur: Xoş qoxu ürəyi gücləndirir.\nHəzrət Peyğəmbər (s) buyurur: Bığınızı, bədən üzvlərinizin tükünü uzanmağa qoymayın. Şeytan orada yuva qurur... Bığınızı qısaldın, saqqalınızı uzadın. Özünüzü yəhudilərə bənzətməyin.\nQabın üzərini örtmək...\nHəzrət Peyğəmbər (s) buyurur: Su və xörək qablarının üstünü örtün. Bilin ki, şeytanlar maneələri keçə bilmir. Onlar gün batandan arada dolaşmağa başlayır.\nHalal qazanc və halal təam...\nHəzrət Peyğəmbər (s) buyurur: İbadət yetmiş qisimdir, onun ən üstünü halal ruzi qazanmaqdır... Başqa bir məqamda Həzrət (s) buyurur: Qırx gün halal yiyən insanın qəlbini Allah nuraniləşdirər... Kim halal yesə Allah başının üzərində bir mələk qərar verər. Bu mələk insan süfrədən uzaqlaşana qədər ona bağışlanma diləyər... Bir dirhəmlik haramdan imtina etmək Allah üçün yetmiş qəbul olunmuş Həccə bərabərdir.\nHaram qidanın cism və ruha təsiri...\nHəzrət Peyğəmbər (s) buyurur: Duasının qəbul olunmasını istəyən kəs qazancını və qidasını haramdan təmizləməlidir... Bir təkə haram qırx gecə namaz və duanın qəbuluna imkan verməz. Bədəndə haramdan cücərmiş ət cəhənnəm oduna layiqdir.\nŞərabın haram olması...\nHəzrət Peyğəmbər (s) buyurur: Kim şərab içsə qırx gün ibadəti qəbul olmaz. Bu qırx gündə dünyadan getsə kafir kimi gedib...\nSəkkiz qrupun namazı qəbul deyil: Əri qarşısında vəzifəsini yerinə yetirməkdən imtina edən, ərini qəzəbləndirən qadın, zəkat ödəməyən kəs, namaz üçün dəstəmaz almayan şəxs, büluğ həddinə çatıb örtüksüz namaz qılan qız, camaat namazında zorla imam dayanan şəxs, məst adam, sidik və təbii ehtiyacını zorla saxlayıb namaz qılan adam.\nMəscidin pak saxlanılması...\nHəzrət Peyğəmbər (s) buyurur: Qəbrinin qaranlıq olmasını istəməyən şəxs məscidləri işıqlandırmağa çalışsın. Torpaq altda qurdlara yem olmaq istəməyən şəxs məscidi süpürsün.\nBaşqa bir məqamda buyurur: Pis qoxulu göyərtidən (məsələn soğan və sarımsaq) yeyən şəxs bizim məclislərə (məscidlərə) gəlməsin. Çünki müsəlmanı narahat edən şey mələkləri də narahat edir.\nGecə namazı və nuranilik...\nHəzrət Peyğəmbər (s) buyurur: Kim gecə namazı qılsa gündüzlər çöhrəsi nurani olar.\nNamazın cism və ruha təsiri...\nHəzrət Peyğəmbər (s) buyurur: Beş vaxtın namazı evin qarşısından axan su arxı kimidir. İnsan gündə beş vaxt bu arxda yuyunanda təmiz olduğu kimi beş vaxt namaz qılmaqla ruhunu çirkabdan təmizləyir. Amma namazı qəlbin iştirakı ilə qılsın. Bu halda onda günah qalmaz...\nMüsəlman dəstəmaz alıb beş vaxtın namazını qılsa günahları ağacdan yarpaq tökülən kimi tökülər.\nHəzrət Peyğəmbər (s) buyurur: Allah-Taala Həzrət Musaya (s) vəhy etdi ki, yeməyə düzla başla, yeməyi duzla başa çatdır. Duzda yetmiş xəstəliyin şəfası var. Bu xəstəliklər arasında kiçiyi dəlilik, cüzam, xora, boğaz ağrısı, ala, qarın sancısı, diş ağrıdır... Həzrət Peyğəmbər (s) Həzrət Əliyə (ə) buyurur: Yeməyə duzla başla. Bu yetmiş xəstəliyin dərmanıdır... Sonra Həzrət (s) yuxarıda hədisdə sadalananları bir-bir yada salır.\nMəvizin yaddaşa təsiri...\nPeyğəmbərə hədiyyə olaraq ağızı bağlı qab verdilər. Peyğəmbər (s) qabın ağızını açdı və buyurdu: Allahın adı ilə yeyin. Məviz necə gözəl təamdır. Əsəbi möhkəmləndirir. Qəzəbi aradan qaldırır, Allahı razı salır, bəlğəmi aradan qaldırır, ağızı ətirli edir, ağız boşluğunu təmizləyir... Ac qarına məviz yeməyə adət edən insanın zehini güclənir, orqanizmində bəlğəmi azaldır.\nQəzəbi yatırdan ət\nHəzrət Peyğəmbər (s) buyurur: Kim qəzəbini yatırtmaq istəsə turac əti yesin.\nHəzrət Peyğəmbər (s) buyurur: Ət dünya və axirətdə təamların başıdır... Dünya və axirətdə ən yaxşı yavanlıq ətdir... Ət yemək üzü gözəlləşdirir, əxlaqı gücləndirir... Toyuq yumurtası ilə ət yemək cinsi gücü artırır... Bir gün həzrət Peyğəmbər (s) kök bir adam gördü. Ondan nə yediyini soruşdu. Həmin şəxs dedi ki, bizim yerdə taxıl yoxdur. Ona görə də süd və ət yeyirəm. Həzrət buyurdu ki, sən iki əti bir-birinə qatıb yeyirsən?!\nƏt və süd yeməyin təsiri...\nHəzrət Peyğəmbər (s) buyurur: Ət və süd yemək insanı ətə-qana gətirir, sümüklərini möhkəmləndirir. Ət eşitmə və görmə qabiliyyətini artırır. Ətlə toyuq yumurtası cinsi qüvvəni gücləndirir.\nHəzrət Peyğəmbər (s) buyurur: Dəvə əti yeməyi unutmayın. Yalnız yəhudilərə müxalif olan möminlər dəvə əti yeyir... Dəvə ətini möminlərdən başqası yeməz.\nHəzrət Peyğəmbər (s) buyurur: Armud qəlbi dirildir.\nDırnaq tutmağın təsiri...\nHəzrət Peyğəmbər (s) buyurur: Saqqalınızı təmizləyin, dırnaqlarınızı tutun. Şeytan tük və dırnaqlar arasında hərəkət edir... Başqa məqamda Həzrət (s) buyurur: Cinsiyyət üzvünün yuxarısında tükləri, dırnağını və bığını qısaltmayan bizdən deyil... Həzrət (s) buyurur: Sizlərdən bəziləriniz dırnaqlarınızı quş caynağı kimi uzadıb məndən göy haqqında soruşursunuz. Bir halda ki, dırnaqlarınızda çirkab toplanıb... Dırnaq tutmaq böyük xəstəliklərin qarşısını alar, ruzini artırar.\nHəzrət Peyğəmbər (s) buyurur: Kundur yeməyi unutmayın. Beli möhkəmləndirir, ağılı artırır, huşu itiləşdirir. Gözə işıq verir, yaddaşı gücləndirir.\nHəzrət Peyğəmbər (s) buyurur: Ey Əli! Üç şey yaddaşı gücləndirir, bəlğəmi aradan qaldırır...Kundur, misvak, Quran qiraəti...\nHəzrət (ə) buyurur: Kudu yeməyi yaddan çıxarmayın. Kudu ağılı gücləndirir... Kudu yeyin, o ağılı artırır, beyinin həcmini iriləşdirir... Başqa bir məqamda Həzrət Əliyə (ə) buyurur: Ey Əli! Kudu yeməyi yaddan çıxarma. Kudu beyin və ağılı gücləndirir.\nHəzrət Peyğəmbər (s) çox Kudu yeyərdi. Bir gün Ənəs ondan soruşdu ki, deyəsən kudunu çox sevirsiniz? Bəli, çünki kudu beyin və ağılı gücləndirir.\nHəzrət Peyğəmbər (s) buyurur: Kərəfs yeməyi unutmayın. Kərəfs düşüncəni gücləndirir... Həzrət Peyğəmbər (s) İmam Hüseynə (ə) buyurdu: Övladım kərəfs ye. Kərəfs peyğəmbərlərin, o cümlədən Xızır (s) və İlyasın (s) yediyi göyərtilərdəndir. Kərəfs kirəcləşmə və tıxaclanmanın qarşısını alır. Qəlbi təmizləyir, yaddaşı gücləndirir, dəlilik, cüzam, alanı aradan qaldırır, qorxunu uzaqlaşdırır... Həzrət digər bir yerdə buyurur: Kərəfs İlyas (s), Yəsə (s) və Yuşə (s) ibn Nunun (s) yediyi göyərtidir, kərəfs yeyin.\nHəzrət Peyğəmbər (s) buyurur: Allah-Taala balı bərəkətli edib, onda xəstəliklərə şəfa var. Yetmiş Peyğəmbər (s) balın həmişə faydalı olmasını Allahdan istəyib... Həzrət buyurur: Yeni doğmuş qadın üçün xurmadan, xəstəliklər üçün baldan yaxşı dərman yoxdur... Həzrət buyurur: İki dərmanı yaddan çıxarmayın: Bal və Quran!\nBir şəxs Həzrət Peyğəmbərə (s) ürəyi bərklikdən şikayətləndi. Həzrət (s) buyurdu: Mərci ye, mərci qəlbi yumşaldır, gözdən yaş gətirir... Həzrət (s) buyurur: Mərci yeyin. Mərci qəlbi yuxalaşdırır, gözün yaşını artırır. Yetmiş peyğəmbər mərcini pak və müqəddəs sayıb... Mərci bərəkətli və pakdır, qəlbi nazildir, gözə yaş gətirir. Yetmiş peyğəmbər, sonda İsa (ə) olmaqla mərcinin həmişə olmasını Allahdan istəyib.\nHəzrət Peyğəmbər (s) buyurur: Sizə inək südü içməyi tövsiyə edirəm. İnək hər otdan yediyi üçün südündə xəstəliklərə şəfa var... Həzrət (s) buyurur: Xəstəliklərinizi inək südü ilə sağaldın. Ümid edirəm ki, Allah onda şəfa qərar verib. Çünki inək yarpaq və otlarla qidalanır... Həzrət Peyğəmbərdən (s) soruşurlar ki, inək südü ilə müalicə olarmı? Həzrət buyurur ki, Allah bütün xəstəliklər üçün dərman qərar verib. Süd için, çünki inək hər ot və ağacdan yeyir... Həzrət (s) buyurur: Allah nə dərd göndəribsə, o dərdə dərman da göndərib. İnək südü dərdlərə dərmandır.\nHəzrət Peyğəmbər (s) Həzrət Əliyə (s) buyurur: Ey Əli (ə) sarımsaq ye. Əgər mələklərlə danışmasaydım mən də yeyərdim... Həzrət (s) buyurur: Sarımsaq yeyin, sarımsaqda 70 xəstəliyin dərmanı var.\nİmam Sadiq (ə) buyurur: Bir bədəvi ərəbin gözündən su axırdı. Peyğəmbərin (s) görüşünə gəldi. Həzrət (s) onun gözlərinə baxıb buyurur: Görürəm ki, gözlərindən su gəlir. Əsməd sürməsindən istifadə et. Bu sürmə gözün nurunu artırır... Həzrət (s) buyurur: Müşklə ətrləndirilmiş Əsməd sürməsindən istifadə edin. Bu sürmə gözü işıqlandırır, tükü çoxaldır... Başqa bir məqamda Həzrət (s) buyurur: Sürmədən istifadə edin. Sürmə tükü artırır, gözü gücləndirir... İmam Həsən (ə) buyurur ki, Peyğəmbər (s) mənə tövsiyə edərdi: Övladım arxası üstə yat ki, qarnın kçik olsun. Suyu sora-sora iç ki, dadlı olsun. Sürmə çək ki, gözün işıqlansın. İki gündən bir yağ çək ki, Peyğəmbər (s) sünnəsinə əməl etmiş olasan.\nPeyğəmbər (s) qəmlənmişdi. Cəbrail Həzrətə (s) dedi ki, başını sidrlə yusun. O sidr “sidrətul-müntəha” deyilən sidrdən idi... Həzrət Əli (ə) buyurur: Allah İslamı aşkar təbliğ göstərişi verəndə Peyğəmbər (s) müsəlmanları az, müşrikləri çox görüb qəmləndi. Allah-Taala Cəbraillə Sidrətül-müntəhadan sidr göndərdi. Peyğəmbər (s) başını həmin sidrlə yudu, qəm-qüssəsi dağıldı.\nZeytun yağı haqqında tövsiyə...\nHəzrət Peyğəmbər (s) buyurur: Zeytun yağı için, bədəninizə bu yağdan sürtün. Zeytun bərəkətli ağacdır... Həzrət (s) buyurur: Zeytun yağı için, onda bərəkət var... Həzrət başqa hədisdə buyurur: Zeytun yağından istifadə edn. Ondan için, bədəninizə çəkin. Çünki zərərsiz və münasib dərmandır.\nHəzrət Peyğəmbər (s) buyurur: Heyvan yağı ilə hazırlanmış təamdan bir tikə yeyən həmin qədər xəstəlikdən qurtarar. İnəyin əti xəstəlik yaratsa, yağı və südü şəfa verər. İnsan orqanizmi üçün inək yağı qədər faydalı qida yoxdur.\nDağ donbəlanı (trüfel)\nBu bitki behişt bitkisidir. Suyu gözə faydalıdır... Dağ donbəlanı ağ mumdur, onun suyu göz dərdlərinin dərmanıdır... Dağ donbəlanı Allah-Taalanın Bəni-İsrailə göndərdiyi “mən” adlandırılan nemətdir. O gözə dərmandır.\nHəzrət Peyğəmbər (s) buyurur: Xiyar yeyin, Allah xiyarda bütün dərdlərə şəfa qərar verib... Xurmanı xiyarla yeyin... Həzrət Peyğəmbər (s) xiyar yeyəndə duzdan istifadə edirdi.\nHəzrət Peyğəmbər (s) buyurur: Pərpərən yeyin, Pərpərən tənbəlliyi aradan qaldırır. Pərpərən ağılı gücləndirir... Bir gün Peyğəmbər (s) bədənində hərarət hiss edib pərpərəni dişi arasına alıb sıxdı. Sonra sakitləşdi. Dedi ki, Pərvərdigara, bu otu bərəkətli buyur. Pərpərəndə 99 xəstəliyin şəfası var.\nHəzrət Peyğəmbər (s) buyurur: Cəbrail mənə dedi ki, bərni xurması fəqərə sütununun suyunu artırır...\nHəzrət (s) buyurur: Bərni xurması yeyin. Bu xurma yorğunluğu aradan qaldırır, soyuqluq zamanı istilik gətirir, acılığı yatırır. Bərni xurmasında 72 dərman var... Həzrət (s) buyurur: Əcvə xurması zəhərlənmə zamanı faydalıdır... Bu xurmanı Mədinədə Peyğmbər (s) əkmişdi. Həzrət buyurub ki, oruc tutanda xurma ilə iftar edin, əgər xurma olmasa orucunuzu su ilə açın... Həzrət (s) buyurur: Hamiləliyin son dövründə olan qadına xurma verin. Çünki xurma övlada dözüm və paklıq gətirir... Başqa bir məqamda Həzrət (s) buyurur: Doğuşa yaxın qadına xurma verin. Çünki bu zaman övlad dözümlü olar. Həzrət Məryəm (s) Həzrət İsanı (s) dünyaya gətirəndə də yediyi xurma idi. Əgər bundan gözəl qida olsaydı Allah onu əta edərdi.\nYemişin faydası varmı?\nHəzrət Peyğəmbər (s) buyurur: Yemiş yeməklə orqanizmin meyvəyə olan ehtiyacını ödəyin. Çünki yemiş behişt meyvələrindəndir. Yemişdə min bərəkət, min rəhmət qərar verilib. Yemiş xəstəliklərin dərmanıdır... Başqa məqamda Həzrət (s) buyurur: Yemişin suyu rəhmətdir, şirinliyi behişt şirinliyidir. Yemiş yeyin ki, meyvəyə olan ehtiyacınız təmin olsun. Həzrət (s) buyurur: Yeməkdən qabaq yemiş yemək mədəni yuyur, xəstəliklərin qarşısını alır... Başqa məqamda buyurur: Yemişi tikə-tikə yeməyin. Onu dişinizə çəkin, çünki bərəkətli meyvədir, pakdır. Ağızı təmizləyir, qəlbi müqəddəsləşdirir, dişləri ağardır, Allahın razılığına səbəb olur. Onun ətiri ənbərdən suyu Kövsər çeşməsindən, ləzzəti behişt ləzzətlərindəndir. Yemiş yemək ibadətdir.\nHəcamət etdirmisizmi? (Qan aldırmaq)\nHəzrət Peyğəmbər (s) buyurur: Həcamət gözəl dərmandır. Qanı hərəkət etdirir, gözü işıqlandırır, insanı yüngülləşdirir... Həzrət (s) buyurur: Həcamət gözəl adətdir. Gözü işıqlandırır, ağrını aradan qaldırır.\nİmam Sadiq (ə) buyurur: Cəbrail nazil oldu ki, Peyğəmbərə (ə) misvak, xəlal (diş təmizləmək) və həcaməti tövsiyə etsin... Həzrət Peyğəmbər (s) buyurur: Əgər bədəninizdə qan qatılaşsa həcamət edin. Qan qatılaşıb insanı öldürə bilər... Həzrət Peyğəmbərin (s) xidmətçisi Sələmi deyir: Peyğəmbər (ə) başı ağrayan şəxsə, ayağı ağrayan şəxsə həcaməti tövsiyə edirdi. Buyururdu ki, həcamət et, ona həna yax... Həzrət (s) buyurur: Başdan həcamət dəliliyi, cüzamı, gecə korluğunu, alanı, baş ağrısını aradan qaldırır... Həcamət ağıl və yaddaşı gücləndirir...\nTərə (kəvər) də faydalıdır...\nHəzrət Peyğəmbər (s) buyurur: Göy-göyərti arasında tərənin yeri qidalar arasında çörəyin yeri kimidir... Bir gün Peyğəmbərin (s) yaxınları Həzrətin (s) hüzurunda tərədən danışırdı. Həzrət (s) buyurdu: Tərə göy-göyərtinin başıdır. Onun başqa göyərtilərdən üstünlüyü çörəyin başqa təamlardan üstünlüyü kimidir. Tərə bərəkətlidir, mənim və məndən öncəki peyğəmbərlərin göyərtisidir. Mən onu xoşlayıb yeyirəm. Ona baxanda sanki behişt yaşıllığını görürəm.\nSitrus berqamotu tanıyırsız?\nHəzrət Peyğəmbər (s) buyurur: Turənc (berqamot) yeyin. Turənc qəlbi nuraniləşdirir, beyinin gücünü artırır... Həzrət (s) turəncə baxmağı xoşlayırdı. Başqa bir rəvayətdə deyilir ki, Peyğəmbər yaşıl turənc və qırmızı almaya baxmağı xoşlayırdı. Yusif və Züleyxa dastanında da bu meyvənin adı çəkilir. Klassik poyeziyada turəc aşiqin məşuqa ən yaxşı hədiyyəsi kimi qeyd olunub. Turəncin suyu ekzemaya, yağı əsəbə və iflicə, eləcə də boğaz və sinəyə faydalıdır.\nToyuq yumurtası yaddan çıxmasın!\nHəzrət Peyğəmbər (s) buyurur: Peyğəmbərlərdən (s) biri zəiflikdən şikayətlənir. Allah göstəriş verir ki, toyuq yumurtası yesin... Həzrət (s) buyurur: Ətlə yumurtanı birlikdə yemək cinsi qüvvəni artırır... Üç şey arıqlamağa səbəb olur. Onlardan biri həddən ziyadə toyuq yumurtası yeməkdir.\nHəzrət Peyğəmbər (s) buyurur: Heyva yeyin, onu bir-birinizə hədiyyə verin. Heyva gözü işıqlandırır, qəlbə eşq gətirir. Hamilə qadınlarınıza heyva verin ki, övladlarınız gözəl olsun... Həzrət (s) buyurur: Peyğəmbərlərdən (s) heyva ətiri gəlir. Hurilərin qoxusu iskəncəbin (bal) qoxusudur. Mələklərin ətri qızıl gül ətiridir. Qızım Fatimədən (s) heyva, isgəncəbin, qızıl gül ətiri gəlir. Allah hansı peyğəmbəri göndərdisə o peyğəmbərdə heyva ətiri var idi. Heyva yeyin, övladlarınızın gözəl olması üçün hamilə qadınlarınıza heyva yedirdin... Həzrət Peyğəmbər (s) Həzrət Əliyə (ə) buyurur: Ey Əli (ə)! Kim üç gün ac qarına heyva yesə, zehini paklanar, sinəsi elmlə dolar, dözümlü olar, şeytan və şeytansifətlərin hiyləsindən amanda qalar... Heyvanı ac qarına yeyin. Heyva sinənin istiliyini aradan qaldırır... Həzrət Əli (ə) buyurur: Bir gün Peyğəmbərin (s) əlində heyva var idi. Heyvadan mənə də verdi və buyurdu: Ey Əli (ə) heyva ye, bu Allahın mənə və sənə hədiyyəsidir. Mən ehyva yeməklə bütün ləzzətləri dadmışam... Bir gün Peyğəmbər (s) Cəfər ibn Əbu Talibə heyva verib buyurur: Heyva ye, heyva dərinin rəngini gözəlləşdirir, övlada gözəllik verir... Həzrət (s) buyurur: Heyva yeyin, heyva yaddaşı və zehini gücləndirir, sinədəki ağrını aparır, övladın gözəlliyinə səbəb olur... Bir gün Təlhə Peyğəmbərin (s) yanına gəlmişdi. Peyğəbər (s) əlindəki heyvanı ona verib buyurdu: Əbu Məhəmməd, heyvanı ye, çünki ürəyi gücləndirir, ruhu paklaşdırır, sinədəki ağırlığı aradan qaldırır... Həzrət Peyğəmbər (s) buyurur: Ürəyinizdə ağırlıq hiss edəndə heyva yeyin... Heyva sinədəki ağırlığı götürür.\nƏtdən sonra düyü!\nHəzrət Peyğəmbər (s) buyurur: Düyü yaxşı dərmandır. Soyuq məzaclıdır, bütün qəstəliklərə qarşı faydalıdır... Dünya və axirət əhli üçün yeməklərin şahı ət, sonra düyüdür... Yeməklər arasında düyü tayfa arasında rəis kimidir.\nPaxla yaddan çıxmasın...\nHəzrət Peyğəmbər (s) buyurur: Kim bir paxla dənəsini qabıqlı yesə Allah həmin həddə onun xəstəliklərinə şəfa verər. İsa (s) səmaya qalxana qədər paxla yeməyi tərk etmədi.\n“And olsun əncirə!”\nHəzrət Peyğəmbərə (s) bir qədər əncir hədiyyə gətirdilər. Həzrət buyurdu: Əncir yeyin. Əgər behiştdən bir meyvə gəldiyini deməli olsaydım bu meyvənin adını çəkərdim. Əncir tumsuz meyvədir. Babasili sağaldır, başqa faydaları var... həm təzə, həm də qurudulmuş əncir yeyin. Cinsi qüvvəni artırır, babasili sağaldır, soyuqdəyməni aradan qaldırır.\nHər şəhərdə əvvəlcə soğan!\nHəzrət Peyğəmbər (s) buyurur: Əgər bir şəhərə, bir vilayətə getsəniz, vəbaya yoluxmaqdan qorxsanız soğan yeyin. Soğan gözü işıqlandırır, tükü saflaşdırır, belin suyunu artırır. Soğan gün vurma və yorğunluğu aradan qaldırır... Həzrət (s) buyurur: Bir şəhər və kəndə gedəndə oranın soğanından yeyin ki, vəbaya tutulmayasınız.\nC vitamini barədə çox yazılıb. Məhşur alman araşdırmaçısı professor Kervat deyir: Orqanizmin zəruri ehtiyacı olan c vitamininin çatışmamazlığı restoran və yeməkxana xörəklərindən daha çox gözlənilir... Əksər mütəxəssislər bu fikirdədir ki, evdən bayırda hazırlanan xörəklərdə c vitamini kifayət həddə deyil. Buna görə də göy-göyərti yeməklə c vitamininə olan ehtiyacı aradan qaldırmaq lazımdır. Soğanda c vitamini kifayət qədər çoxdur. Həzrət Peyğəmbər (s) soğan yemək göstərişi verməklə bu vitaminə olan ehtiyacın təmin olunmasını nəzərdə tutur.\nPendir yuxu gətirir...\nHəzrət Peyğəmbər (s) buyurur: Pendir yeyin, çünki pendir yuxu gətirir, həzmə kömək edir. Pendir xəstəliyə səbəb olur, amma qozla yeyilsə dərman olar. Pendir də, qoz da təklikdə xəstəlik yaradır. Birlikdə yeyilsə dərman olar. Hamilə qadın yemişlə pendiri birlikdə yesə övladı gözəl və əxlaqlı olar.\nQəm-qüssənizi sidrlə dağıdın!\nİsa ibn Abdullah Ələvi atasından, babasından nəql edir ki, Peyğəmbər (s) qəmgin olduğu zaman Cəbrail dedi: Ey Allahın Rəsulu (s) başını sidrlə yu.\nSaqqal üçün sevilən rəng... )Xizab)\nHəzrət Peyğəmbərə xəbər verdilər ki, yaxınlarından bir qrupu saqqalına sarı rəng qoyub. Həzrət (s) buyurdu ki, bu İslamdandır, mən onları görmək istəyirəm. Həzrət Əli (ə) onların yanına gedib Peyğəmbərin (s) sözünü çatdırdı. Həmin adamlar Peyğəmbərin (s) görüşünə gəldilər. Həzrət Peyğəmbər (s) buyurur: Bu İslam rəngidir. Həzrət Əli (ə) buyurur ki, Peyğəmbərin (s) sözündən həvəslənənlər növbəti dəfə saqqallarına qırmızı rəng qoydular. Həzrət (s) bunu eşidib buyurdu ki, bu iman rəngidir. Həmin adamlar Peyğəmbərin (s) təşviqi ilə ömürlərininin axırına qədər saqqallarına rəng qoydular. Həzrət Peyğəmbər (s) buyurur: Saqqala qoyulan rənglər arasında Allah üçün xoş olanı qara rəngdir... Həzrət (s) buyurur: Saqqala rəng qoymağın 14 xüsusiyyəti var. Qulağın havasını alır, gözü itiləşdirir, burunu yumşaldır, ağızı ətirləndirir, damağı möhkəmləndirir, bədənin pis qoxusunu aradan qaldırır, şeytan vəsvəsəsini uzaqlaşdırır, mələkləri sevindirir, möminlərin könlünü açır, kafirlərin qəzəbinə səbəb olur, gözəllik və xoş ətir səbəbidir, qəbirdə rahatlıq gətirir, nəkir və münkər ondan həya edir.\nHəzrət Peyğəmbər (s) buyurur: Saçı daramaq vəbanı uzaqlaşdırır, ruzini artırır, cinsi qabiliyyəti gücləndirir... Həzrət (s) buyurur: Kim şənbə və cümə axşamı günü dırnağını tutsa və bığını qısaltsa diş ağrısı və göz ağrısından amanda qalar.\nGün doğanda nar yesən...\nHəzrət Peyğəmbər (s) buyurur: Nar meyvələrin şahıdır. Kim 40 gün gün doğan vaxt nar yesə şeytanı qəzəbləndirər... Həzrət (s) buyurur: Kim narı tam yesə qırx gecəyə qədər qəlbi nurani olar... Narı pərdəsi ilə yeyin, çünki bu halda mədəni yuyur.\nBaş ağrısına qarşı...\nHəzrət Peyğəmbər (s) buyurur: Hamamdan çıxandan sonra ayağı soyuq su ilə yumaq baş ağrısından qoruyur.\nTez qocalmaq istəmirsən?\nDoqquz şey insanı tez qocaldar: Gecə ayaq üstə su içmək, qarnı üstə yatmaq, başı (mədəndən çıxan) torpaqla yumaq, yaxanı üzə sürtmək, qadının cinsi üzvünə baxmaq, ətirdən çox istifadə etmək, ayaqyolunda çox qalmaq, cinsi əlaqədə çox olmaq, yersiz danışmaq.\nŞam yeməyi yeyirsiz?\nHəzrət Peyğəmbər (s) buyurur: Şam yeməyini tərk etməyin. Bir neçə xurma ilə də olsa şam yeyin. Şam yeməmək qocalığa səbəb olur, şam yemək insanı cavanlaşdırır.\nDərmansız dərd yoxdur!\nHəzrət Peyğəmbər (s) buyurur: Hər dərdin öz dərmanı var. Dərmanı verilsə xəstəlik sağalar... Dərdləri yaradan Allah onların dərmanını da yaradıb... Nə qədər ki, xəstəlik müəyyən olunmayıb dərmandan istifadə etmə... Təbabəti bilmədən tiblə məşğul olan şəriət qarşısında cavabdehdir. Tibbi bilmədiyindən bu işi görüb ölümə və ya zərərə səbəb olan şəriət qarşısında cavabdehdir.\nHaram şeydən dərman olar?\nHəzrət Peyğəmbər (s) buyurur: Bir şəxs haram şeylə özünə dərman etsə Allah-taala ona şəfa verməz... Tariz ibn Suid Cəfər şərab haqqında soruşanda Həzrət (ə) bunu qadağan edir. Tariq deyir ki, məqsəd dərman olsa necə? Həzrət (ə) buyurur: Bu dərman deyil, özü bir xəstəlikdir. Bir gün Ümmi Sələmənin qızı xəstələnir. Dərman üçün qaba şərab tökürlər. Peyğəmbər bunun nə olduğunu soruşur. Ümmi sələmə cavab verir. Peyğəmbər (s) buyurur: Allah-Taala haram şeyi dərman qərar verməyib...\nSağlam olmaq üçün...\nHəzrət Peyğəmbər (s) buyurur: Hər işin yolu var. Sağlamlığın yolu üçdür: Az danışmaq, az yatmaq, az yemək.\nQəm-qüssə və ömürün uzunluğu...\nHəzrət Peyğəmbər (s) buyurur: Çox nigarançılıq xəstəliyə səbəb olur... Qəm-qüssə qocalığın yarısıdır.\nBığ və dırnağı qısaltmaq...\nHəzrət Peyğəmbər (s) buyurur: Cümə günü bığ və dırnaqları qısaltmaq dərdləri aradan qaldırır... Həzrət (s) buyurur: Dırnaqı tutmaq böyük dərdlərin qarşısını alır, ruzini artırır.


Yerevanın nəqliyyat şəbəkəsində islahat aparılır və tam dövlət büdcəsinə keçir - JAMnews\nYerevan meriyasında yeni nəqliyyat şəbəkəsinin son variantı təqdim olunub. Şəbəkənin hazırlanması WYG International Limited beynəlxalq şirkətinə həvalə edilib. İlkin hesablamalara görə, islahatlar 100 milyon dollara başa gələcək.\n• “Simfonik” avtobus\n• “Mən Tbilisi vağzalında işləyirəm”. Foto və hekayə\nHansı dəyişikliklər baş verib?\nBritaniyanın WYG konsaltinq şirkəti layihə üzərində 2014-cü ildən bəri işləyir. İşçi qrupun üzvləri layihəni paytaxt icmalarının rəhbərlərinə, ictimaiyyət nümayəndələrinə və ekspertlərə təqdim ediblər.\nDəyişikliklər avtobusların sayına təsir edib. Əvvəlki 111 marşrut əvəzinə paytaxtda cəmi 42 marşrut fəaliyyət göstərəcək. Bütün şəbəkənin uzunluğu üç dəfə azalacaq. Bu o demək deyil ki, tam əhatəlilik olmayacaq. Layihə müəlliflərinin izah etdiyinə görə, şəbəkənin qısalması təkrarlanan marşrutlar hesabına baş verəcək.\nNəqliyyat vasitələrinin sayı da azalacaq – cəmi 845 avtobus və 101 trolleybus istifadə olunacaq.\nBütün bunlar ciddi qənaətə nail olmağa ikman verəcək ki, bu da tarif siyasətinə müsbət təsir göstərəcək. Müəlliflərin fikrincə, ictimai nəqliyyatın müasir vahid şəbəkəsi tarif və bilet sisteminin çevikliyini təmin edəcək.\nLayihə başqa nəyi nəzərdə tutur?\nBundan sonra ictimai nəqliyyat hərəkət problemləri olan insanlara uyğunlaşdırılmış olacaq. Hazırda Yerevanda yalnız bəzi avtobuslar müvafiq mexanizmlərlə təchiz olunub.\nNəqliyyatın dövlət büdcəsində olacağı, yoxsa özəl sektora keçəcəyi ilə bağlı sualın cavabında Yerevan meri Hayk Marutyan bunları deyib:\n“Nəqliyyat bizim üçün strateji əhəmiyyətli elementdir, buna görə də hazırda biz proqramı 100 faiz icma və dövlət vəsaiti hesabına həyata keçirməyə meylliyik, daha sonra isə hansı hissəsinin özəl sektora həvalə oluna biləcəyini müəyyən edəcəyik”.\nMer ümid edir ki, yeni şəbəkənin tətbiqi prosesi iki ildən çox davam etməyəcək. Layihə müəllifləri ilkin olaraq iki ildən dörd ilə qədər bir müddət haqda danışırdılar.\nSosial şəbəkə istifadəçilərinin meriyanın yeni layihəsi haqda fikri haçalanır.\nBir qism meri dəstəkləyir, digər qism isə gözlənilən islahatlara şübhəylə yanaşır.\n“Əhsən! Bu mürəkkəb şəraitdə çox cəld və operativ çalışırsız!”\n“Bu yeni nəqliyyatda kondisioner olacaq? Çünki əgər olmasa, heç ümid eləməyin ki, yay aylarında küçələr fərdi maşınlardan azad olacaq – camaat ictimai nəqliyyata keçəcək. Otuz dərəcəlik istidə basabas nəqliyyatdan istifadə etmək mümkün deyil!”\n“Nəsə qiymətlərin necə olacağı aydın deyil”.\n“Nəqliyyat bahalaşsa, insanlar ondan istifadə edə bilməyəcək!”


"Manganese Bronze Holdings"in maliyyə problemləri London taksilərinin Azərbaycana gətirilməsinə təsir etməyəcək\n"Manganese Bronze Holdings"in maliyyə problemləri London taksilərinin Azərbaycana gətirilməsinə təsir etməyəcək\nBiznes və iqtisadiyyat xəbərləri 23 Oktyabr 2012 17:42 (UTC+04:00)\n"Manganese Bronze Holdings"də (hazırda Azərbaycanda istifadə edilən London taksilərinin istehsalçısı) yaranan maliyyə problemləri bu avtomobillərin gələcəkdə ölkəyə tədarük edilməsinə təsir etməyəcək. Bu barədə çərşənbə axşamı Trend-ə "Baku Taxi Company"nin rəhbəri İlqar Qasımov bildirib.\n"Manganese Bronze Holdings" bəyan edib ki, maliyyələşdirmənin əlverişli şərtləri ilə bağlı razılaşma əldə edə bilməyib və holdinq daxili idarəetmə altına keçir.\nQasımovun sözlərinə görə, hazırda holdinqdə müəyyən proseslər gedir və perspektivdə səhmlərə nəzarət paketinin sahibinin dəyişməsinədək səhmdarların tərkibində dəyişikliklər baş verəcəyi halda belə, bu, London Taxi TX4 avtomobillərinin Azərbaycana tədarükünə heç cür təsir etməməlidir.\nOnun fikrincə, istənilən halda bu avtomobillərin istehsalı dayanmayacaq, çünki onlara Böyük Britaniyada tələbat var. Holdinqin strukturunda dəyişikliklər baş verəcəyi və ya "Baku Taxi Company"nin rəhbərliyinin dəyişəcəyi təqdirdə də yeni müqavilə bağlamaq mümkündür.\nQasımov qeyd edib ki, şirkətin yeni avtomobillərin alınmasına dair planları qüvvədədir və hazırda maliyyələşdirmənin yeni sxemləri nəzərdən keçirilir. Maliyyələşdirmə sxeminin seçilməsindən sonra yeni avtomobillər sifariş veriləcək.


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Validə Abbasovanın qızı modellik etdi – FOTOLAR\n13 Oktyabr 2016 / 16:33 / Baxış sayı: 2525 “Miss millenium” gözəli Validə Abbasovanın qızı Kamilla modellik edib. Axşam.az-ın məlumatına görə, İsveçdə təhsil alan və orada yaşayan Kamilla geyim mağazalarından biri üçün fotokamera qarşısına keçib. Keçmiş model V.Abbasova övladının şəkillərinin izləyiciləri ilə bölüşüb.


Satılır 5 otaqlı Bağ evi Şağan Xəzər rayonu Qiyməti 280000 manat\nSatılır 5 otaqlı Bağ evi, Şağan, Xəzər rayonu\nElanın kodu: 273786\nCOX TECILI!!! Xezer rayonunun en sefali yerlerinden olan, Koroğlu metrosundan 15 deqiqelik mesafede, Baki Merdekan trasindan 100 metr mesafede Sagan qesebesinde OLIMPIK kompleksinin ve mektebin yani Shaurmanin arxasinda 24 sot torpagin icinde umumi sahesi 350 kv m olan yaxsi temirli 5 otaqli villa satilir. Qazi, suyu, isigi daimdir, komini, qurasdirilmis metbext mebeli. Heyetde coxlu meyve ve dekorativ agaclari, 2 kuceye cixisi, etrafda elit qonsulari. Butun senedler qaydasindadir KUPCA VAR. Yaxinliqda usaq baxcasi, mekteb, dayanacaq, marketler ve diger iase xidmeti obyektleri yerlesir.\nÜnvan: Sagan qes\n489 000 AZN\n6 otaqlı 11 sot\n6 otaqlı 3.5 sot\n4 otaqlı 6.5 sot\n5 otaqlı 11 sot\n5 otaqlı 5.2 sot\n4 otaqlı 7.5 sot\nSon bir ay : 5400 elan\nSon bir həftə : 1309 elan\nSon 24 saat : 76 elan


'AMAY Abdulla': 'Yazığım gəldi, uşaqların 'atası' oldum...'\nAbdulla Abdullayev məhkəmədə. 2015\nÖzünü MTN polkovniki kimi təqdim edib, müxtəlif adamları iş qurmaq, sənəd düzəltmək adıyla aldadıb, onlara hədə-qorxu gəlib ümumilikdə 1 milyona yaxın pullarını ələ keçirməkdə suçlanan Aygün Akimova «AMAY Abdulla» kimi tanınan məşhur işadamını da işə salıb. 2014-cü ildə həbs olunub 13 il cəza alan və təxminən iki il sonra həbsdən buraxılan Abdulla Abdullayev elə buraxılan kimi yenə istintaqa cəlb olunub. Bu dəfə CM-nin 178.3.2 (külli miqdarda ziyan vurmaqla dələduzluq) maddəsi ilə ittiham olunan Akimovanın işi üzrə istintaqa.\nXADİMƏ KİMİ AYDA 300 MANAT MAAŞ VERİB\nAkimovanın zərərçəkmişlərinin dediyinə görə, bu qadın onlara vəd verərkən həyat yoldaşının məşhur vəzifəli şəxs olduğunu, onun vasitəsilə işləri düzüb-qoşacağını deyib. Hətta bəzilərinə konkret Abdulla Abdullayevin adını deyib.\nMəsələ burasındadır ki, doğum haqqında şəhadətnamələrdə də hazırda həbsdə olan Aygün Akimovanın uşaqlarının atası kimi Abdulla Abdullayevin adı yazılıb.\nBütün bu məsələlərlə əlaqədar istintaqa cəlb olunan işadamı ifadəsində bildirib ki, AMAY şirkətinin rəhbəri olduğu vaxt – 2004-cü ildə Dilarə adlı qadın onun iş yerinə gələrək seyid nəslindən olduğunu deyib, başqa bir qadına olan borcunu təcili qaytarmaq üçün ondan kömək istəyib. O da yardım edib. Bir müddət sonra həmin qadın yenə gəlib. Bildirib ki, Aygün adlı qızını bir kişi aldadıb, əgər mümkünsə, Abdullayev nüfuzundan istifadə edib o adamla danışsın, qızı ilə evlənməsini tələb etsin: «Əlbəttə ki, mən imtina etdim. Bir gün o qadın məndən xahiş etdi ki, bu işin üstü açılmasın deyə, qızı Aygünün xaricdəki zavodlarımdan birində işləməsinə kömək edim. Mən isə xaricdə olan zavodlarımın fəaliyyətini dayandırdığını dedim. Bir müddət sonra Aygün özü mənim qəbuluma gəldi və onu işə götürməyimi xahiş etdi. Bundan sonra Aygünü xadimə kimi işə götürdüm, ona aylıq 300 manat maaş verirdim».\nYENƏ YAZIĞI GƏLDİYİ ÜÇÜN RAZILIQ VERİB\nİşadamının sözlərinə görə, bir müddət sonra Aygün Akimova oğlan uşağı dünyaya gətirib, gəlib Abdulla Abdullayevə deyib ki, əri olmadığından uşağın doğum haqqında şəhadətnaməsində ata kimi onun adını yazdırmaq istəyir: «Mənim də Aygünə yazığım gəldiyi üçün buna razılıq verdim. Aygünün uşağının atası isə başqası olub».\n***Buna da bax-''AMAY Abdulla' deyir, gedin pulunuzu istintaqdan tələb edin'\nMəsələ bununla da bitməyib. Bir müddət sonra Akimovanın qızı da dünyaya gəlib. Onun da doğum haqqında şəhadətnaməsində atasının adı Abdulla Abdullayevdir. İşadamı ifadəsində ikinci uşaqla bağlı deyib ki, o da onun övladı deyil, sadəcə, yenə yazığı gəldiyi üçün razılıq verib.\nAbdulla Abdullayev deyir ki, daha sonra Aygünün xoşagəlməz hərəkətlərindən xəbər tutub, ona müəyyən görüntülər göstəriblər. O da həmin görüntüləri Akimovanın anasına və qardaşına göndərib. Ardınca da onu işdən çıxarıb. Dediyinə görə, bundan sonra onu nə görüb, nə də telefonla danışıb.\nİşadamı onu da söyləyib ki, 2012-ci ildə Aygün Akimovanın övladlarının atası kimi doğum haqqındakı şəhadətnamələrdə adının silinməsi üçün Nərimanov rayon Məhkəməsinə müraciət edib. Ancaq sonradan işləri, həbs olunması səbəbindən bu işin axırına qədər gedə bilməyib.\nMAŞIN, EV ALMADIĞINI DEYİR\nAygün Akimovanın adamları aldatması barədə ittihamlara gəlincə, Abdulla Abdullayev deyir ki, onun əməllərindən xəbəri yoxdur. O, Aygünün maddi ehtiyaclarını qarşılaması, ona maşın, ev alması haqda deyilənləri də təkzib edib: «Aygünə şirkətdə işlədiyi vaxt 300 manat maaş vermişəm, atası və anasının müalicəsinə çox az-az məbləğdə pul vermişəm. Aygünə mənzil almağım haqda deyilənlər də yalandır. Bildiyimə görə, Aygün ailəsi ilə Sumqayıtda kirayədə yaşayıb».\nAkimovanın mühakiməsi Bakı Ağır Cinayətlər Məhkəməsində davam edir.\nİki il əvvəl dələduzluqda və daha bir neçə cinayətdə təqsirləndirilən işadamı Abdulla Abdullayevə Bakı Ağır Cinayətlər Məhkəməsi 13 il həbs cəzası kəsib. Bakı Apellyasiya Məhkəməsi hökmü qüvvəsində saxlayıb. O, sonradan Ali Məhkəmənin qərarı ilə 5 il sınaq müddəti olmaqla, şərti azadlığa buraxılıb.


aznocorruption “Onlar cəzasını çəkəcək…”- Həbslərlə bağlı daha bir sərt reaksiya – aznocorruption\n“Verilən kreditlərin geri qaytarılmaması Azərbaycan üçün ən böyük bəladır. Hökumət bunun qarşısını almaq, ayrı-ayrı iş adamlarında qalan vəsaitlərin geri alınması üçün sərt tədbirlərə əl atmalıydı, atdı da”.\n“Qafqazinfo” xəbər verir ki, bunu aznews.az-a açıqlamasında Milli Məclisin İqtisadi-Siyasət Komitəsinin üzvü Vahid Əhmədov deyib.\nO bildirib ki, həbslər hələ davam edəcək: “Kredit borcları həddindən artıq çoxalmışdı. Banka borclar çoxdur, ona görə də belə proseslər gedir. Bu gözlənilən idi. Çünki kredit borcları haradasa, 1 milyardı ötmüşdü. Biz dəfələrlə Milli Məclisdə kredit faizlərinin yüksək olması, kreditlərin qaytarılmaması məsələlərinə toxunurduq. Qərar qəbul olunub müəyyən yoxlamalar keçirilir. Kim dövlətin qanun- qaydasını pozubsa cəzasını çəkəcək. Burada qeyri-adi bir şey yoxdur. Mənə elə gəlir ki, hələ bir müddət bu həbslər davam edəcək, qanunları pozan xeyli iş adamları cəzalanacaq”.\nKimlərin həbs olunacağı məsələsinə gəlincə, V.Əhmədov bildirib ki, bu barədə əvvəlcədən proqnoz vermək çətindir: “Dövlətin əmlakı mənimsənilibsə, hər kəs başa düşməlidir, qanun var və o, məsuliyyətə cəlb oluna bilər. Bu vəzifə sahibidir, məmurdur, şirkət rəhbəridir fərq eləmir. Qanun qarşısında hamı eynidir. Söhbət Azərbaycan qanunlarının pozulmasından gedir”.\nBiz bu prosesləri izləyirik, dəfələrlə Mili Məclisdə də bununla bağlı məsələ qaldırmışıq. Müəyyən vaxtlarda “Maliyyə nəzarəti haqqında” qanunun qəbul olunması üçün təkliflər etmişdim, amma təəssüf ki, qəbul olunmadı. Mənimsənilən vəsaitlərin əksəriyyəti dövlət büdcəsinin talanması hesabına baş verib. Bunun qarşısının alınmasının yeganə yolu gələcəkdə Azərbaycanda “Maliyyə nəzarəti haqqında” qanunun qəbul edilməsidir ki, bununla dövlət büdcəsində həm şəffaflıq təmin olunar, həm də maliyyə nəzarəti mexanizmi daha da yaxşılaşar.\nQeyd edək ki, bir neçə gündür Azərbaycanda maliyyə fırıldağı ittihamı ilə bir qrup iş adamlarının həbsi ilə bağlı məlumatlar yayılıb. Onlar korrupsiyada, maliyyə fırıldaqlarında, dövlətə məxsus vəsaitləri mənimsəməkdə ittiham olunurlar. Həbs olunanlardan “Khazar İsland”ın rəhbəri Hacı İbrahim Nehrəmlinin, neft oliqarxı Nizami Piriyevin, Bayraq Meydanının bir neçə gün əvvəl işdən qovulan rəhbəri Rəşad Məmmədovun və sabiq millət vəkili Dünyamin Xəlilovun adı açıqlanıb.


UNEC müəllimi beynəlxalq konfransda çıxış edib\nAzərbaycan Dövlət İqtisad Universitetinin (UNEC) Menecment kafedrasının müəllimi Şəhla Qəhrəmanova Sloveniyanın paytaxtı Lyublyana şəhərində keçirilən “Beynəlxalq Münasibətlərdə Siyasət” (The Politics of International Relations) mövzusuna həsr edilən elmi-praktik konfransda iştirak edib.\nKonfrans Beynəlxalq Tədqiqatlar Assosiasiyasının və Lyublyana Universitetinin təşkilatçılığı ilə keçirilib. Beynəlxalq münasibətlərə aid müxtəlif mövzuları əhatə edən konfransda Şəhla Qəhrəmanova “Münaqişələrin qarşısının alınmasında sosial-humanitar fənlərin tədrisinin rolu” mövzusunda məruzə ilə çıxış edib. UNEC müəllimi məruzəsində gənc nəslin təhsilinə diqqət yetirilməsinin gələcəkdə baş qaldıracaq münaqişələrin qarşısının alınmasına strateji bir yanaşma olduğunu və gələcəyin söz sahiblərinin yetişdirilməsində sosial-humanitar fənlərin tədrisinin əhəmiyyəti vurğulayıb.\nKonfransda Amerika, Kanada, Böyük Britaniya, Rusiya, Çin, Yaponiya, eləcə də Mərkəzi və Şərqi Avropanın bir çox nüfuzlu universitetlərindən olan alimlər iştirak ediblər.


Qanunsuz tikililərin taleyi nə oldu? - YENİ QƏRAR\n4 İyul 2014 15:41\nTikililərin dövlət qeydiyyatına salınmasında isə vətəndaşlar ciddi əngəllərlə qarşılaşır. Bu problemin həll olunması və paytaxtında qanunsuz tikililərin sənədləşdirilməsi ilə bağlı Prezident İlham Əliyevin tapşırıqlarına uyğun olaraq Bakı Şəhər İcra Hakimiyyəti belə tikililərin siyahıya alınması prosesini başa çatdırıb. AzNews.az-ın əldə etdiyi məlumata görə, artıq 4 kateqoriya üzrə siyahı hazırlanaraq Nazirlər Kabinetinə təqdim edilib: “Bakı Şəhər İcra Hakimiyyəti müvafiq qurumlarla birgə 1900-1950-ci ilədək, 1975-ci ilədək, 1990-2000-ci ilədək və 2012-ci ilədək tikilən sənədsiz tikililərin siyahısını tərtib edib”.\nXəbəri Bakı Şəhər İcra Hakimiyyətindən təsdiqləyiblər. Qurumdan AzNews.az-a bildirilib ki, sözügedən kateqoriyalar üzrə icazəsiz tikilən evlərin sənədləşdirilməsinə bu ilin sentyabrından başlanacaq.\nMilli Məclisin İqtisadi siyasət komitəsinin üzvü, deputatVahid Əhmədovbildirib ki, bu ilin sentyabrından Bakı və ətraf qəsəbələrdə bu tip tikililərin sənədləşdirilməsi prosesinin başlanacağını istisna etməyib:\n“Bununla bağlı dövlət başçısı tərəfindən göstəriş verilib. Bakı Şəhər İcra Hakimiyyətinin təşkilatçılığı ilə sənədsiz evlərin sənədləşdirilməsi ilə bağlı komissiya yaradılıb. Aldığım son məlumata görə, problemin həlli ilə bağlı komissiya tərəfindən işlər yekunlaşıb. Bununla bağlı ölkə başçısına da yaxın vaxtlarda məlumat veriləcək. Yəqin ki, sentyabrdan sənədsiz evlərin sənədləşdirilməsinə başlanılacaq”.